আইনষ্টাইনৰ জীৱনাদৰ্শ - সঞ্জীৱ মজুমদাৰ - সাহিত্য ডট অৰ্গ\nআইনষ্টাইনৰ জীৱনাদৰ্শ – সঞ্জীৱ মজুমদাৰ\n“আপুনি যদি অতি উত্তপ্ত জ্বলন্ত চৌকা এটাৰ ওচৰত এক মিনিট সময় অতিবাহিত কৰে, আপোনাৰ এই এক মিনিট সময় এঘণ্টা যেন লাগিব৷ আনহাতে আপুনি এঘণ্টা সময় যদি এগৰাকী অপৰূপা যুৱতীৰ সৈতে কটায়, আপোনাৰ এই এঘণ্টা সময় এক মিনিট যেন লাগিব, এইয়াই আপেক্ষিকতাবাদ৷”\nএই কথাষাৰ স্বয়ং আইনষ্টাইনে অতি সৰসভাৱে এবাৰ আপেক্ষিকতাবাদৰ অৰ্থ বুজাবলৈ কৈছিল৷ এলবাৰ্ট আইনষ্টাইন আছিল আপেক্ষিকতাবাদ (Theory of Relativity) আৰু মাত্ৰা যান্ত্ৰিকীৰ (Quantum Mechanics) আদিৰ সৈতে জড়িত, এগৰাকী বিশ্ববিশ্ৰুত পদাৰ্থবিজ্ঞানী৷\n“আমি সকলোৱে ভাৰতীয় সভ্যতাৰ ওচৰত ঋণী, তেওঁলোকৰ পৰাই আমি গণণা কৰিবলৈ গণিত শিকিছোঁ আৰু গণিতৰ অবিহনে কোনো বৈজ্ঞানিক আৱিষ্কাৰ সম্ভৱ নহয়৷”\nএইষাৰো বিংশ শতিকাৰ জনপ্ৰিয় তথা সৰ্বকালৰ শ্ৰেষ্ঠ বিজ্ঞানী এলবাৰ্ট আইনষ্টাইনৰে উক্তি৷\nবিজ্ঞানৰ ছাত্ৰ হৈও তেওঁ একাধাৰে এগৰাকী মানৱতাবাদী, দাৰ্শনিক আৰু ৰসবোধ সম্পন্ন ব্যক্তি আছিল৷ সৰুৰে পৰা স্বল্পভাষী এই গৰাকী মহান বিজ্ঞানীয়ে শৈশৱ কালত প্ৰায় চাৰি বছৰ বয়সলৈ কথা কবলৈ শিকা নাছিল৷ কথা কবলৈ শিকাৰ পিছতো তেখেতে ইমানেই কম কথা কৈছিল যে মাক দেউতাকে আইনষ্টাইনৰ মুখৰ মাত এষাৰ শুনিবলৈ অধীৰ হৈ পৰিছিল৷\nকালক্ৰমত কম কথা কোৱা এই শিশুটি এদিন জীৱন দৰ্শনৰ প্ৰজ্ঞাৰে পৰিপূৰ্ণ হৈ পৰিছিল আৰু সুন্দৰ আৰু সৰল কথাৰে অগণন জ্ঞানমুগ্ধ শ্ৰোতা আৰু পাঠকক উজ্জীৱিত কৰি তুলিছিল৷\nতেখেতৰ আন এষাৰ বৰ সুন্দৰ কথা…\n“আপুনি যদি ছবছৰীয়া শিশু এটাক সাৱলীলভাবে, কোনো এটা বিষয়বস্তু বুজাই কব নোৱাৰে, তেতিয়াহ’লে আপোনাৰ সেই বিষয়বস্তুৰ ওপৰত থকা, অগাধ জ্ঞানৰ কোনো মূল্য নাই৷”\nআৰু আক্ষৰিক অৰ্থত, তেখেতে পদাৰ্থ বিজ্ঞানৰ বহু জটিল আৰু নীৰস তত্ত্ব, সাধুকথাৰ দৰে মনোগ্ৰাহী আৰু আকৰ্ষণীয় কৰি, ছবছৰীয়া শিশু এটাক সাৱলীলভাৱে বুজোৱাৰ দৰে বুজাই থৈ গৈছে৷\nএলবাৰ্ট আইনষ্টাইন, ষ্টীফেন হকিং, মাৰ্ক টোৱেইন, অস্কাৰ ৱাইল্ড আদি বিভিন্ন ক্ষেত্ৰৰ বিখ্যাত লোকসকলৰ মাজত থকা এক সামঞ্জস্য হৈছে, এওঁলোকৰ জীৱনৰ প্ৰতি থকা এক গভীৰ দৰ্শন, অসামান্য উপলব্ধি৷ আইনষ্টাইনে সাফল্যৰ শিখৰ স্পৰ্শ কৰাৰ পিছতো নিজৰ জ্ঞান আৰু গৰিমাক লৈ কেতিয়াও উচ্চবাচ্য নকৰিছিল বাবেই তেখেতে কৈছিল,\n“আচলতে ম‌ই যে বৰ বুধিয়ক বা চোকা, এনেকুৱা নহয়৷ হব পাৰে ম‌ই হয়তো অইনতকৈ ’সমস্যা’বোৰৰ সৈতে অকণমান বেছি সময় কটাইছিলো৷”\nজীৱন, দৰ্শন, প্ৰেম, শিক্ষা, ধৰ্ম্ম, বিজ্ঞান আদি বিষয়ৰ ওপৰত তেখেতে বহু মনোগ্ৰাহী আৰু আকৰ্ষণীয় টিপ্পণী দি থৈ গৈছেঃ\n“বুদ্ধিজীৱীসকলে সমস্যা সমাধান কৰিবলৈ বিচাৰে আনহাতে প্ৰকৃত প্ৰতিভাৱান ব্যক্তিয়ে সমস্যা প্ৰতিৰোধ কৰে৷”\n“মহৎ চিন্তাৰ অধিকাৰীসকলে চিৰকাল, নিম্ন চিন্তাধাৰাৰ মানুহৰ পৰা তীব্ৰ প্ৰতিৰোধৰ সন্মুখীন হৈ আহিছে৷”\n“জ্ঞানতকৈ কল্পনা শক্তিৰহে প্ৰয়োজনীয়তা বহুত বেছি৷”\n“প্ৰকৃতিক বৰ গভীৰভাৱে পৰ্য্যবেক্ষণ কৰক। দেখিব, বাকী সকলোবোৰ সহজ হৈ পৰিছে৷”\n“ধৰ্ম্ম অবিহনে বিজ্ঞান খোৰা আৰু বিজ্ঞান অবিহনে ধৰ্ম্ম হৈছে অন্ধ৷”\n“ম‌ই এজন ধৰ্ম্মপৰায়ণ নাস্তিক৷ এইটোও এটা নতুন ধৰ্ম্ম৷”\n“এনেকুৱাও হব পাৰে যে কাকতালীয় সংযোগৰ আঁৰত ঈশ্বৰে ছদ্মৰূপ ধাৰণ কৰি আছে৷”\n“ম‌ই সঁচাকৈয়ে এটা কথা জানিবলৈ ইচ্ছুক যে ঈশ্বৰে এই ব্ৰহ্মাণ্ডৰ সৃষ্টি কৰাৰ সময়ত তেওঁৰ ওচৰত বেলেগ বিকল্প আছিল নে?”\n“এজন এলেহুৱা মানুহে ভাগৰ জিৰোৱাৰ কি যে আনন্দ, সেইয়া কেতিয়াও বুজি নাপায়৷”\nতেখেত আছিল এক প্ৰজ্ঞাবান ভৱিষৎদ্ৰষ্টা৷ বৰ্তমান সময়ৰ ব্যস্ততা আৰু মোবাইল, ফেচবুক, হোৱাট্ছ‌আপ আদি সংযোগ মাধ্যমে, বাস্তৱ জগতৰ মানুহৰ মাজত বৃদ্ধি কৰা দূৰত্বৰ কথাটো, আইনষ্টাইনে আজিৰ পৰা ৬০ বছৰ আগতেই অনুধাৱন কৰি কৈছিল-\n“ম‌ই সেই দিনটোৰ কথা ভাবি ভয় কৰো, যিদিনা কাৰিকৰী আৰু প্ৰযুক্তিবিদ্যাই মানুহৰ মাজত থকা, ভাৱৰ আদান প্ৰদানৰ প্ৰক্ৰিয়াক, স্তব্ধ কৰি পেলাব৷ সঁচাকৈয়ে এনেকুৱা হব লাগিলে, অদূৰ ভৱিষ্যতে এই পৃথিৱীয়ে অপদাৰ্থৰে ভৰা এক প্ৰজন্ম পাবলৈ গৈ আছে৷”\n“পৃথিৱীখন কুকৰ্ম্ম কৰা মানুহৰ দ্বাৰা ধ্বংস নহয়, ধ্বংস হব কুকৰ্ম্মবোৰ দেখিও হাত সাৱটি বহি থকা মানুহবোৰৰ পৰা৷”\n“ঔদ্যোগিক বিকাশ হৈছে কোনো এক মনোবিকাৰগ্ৰস্ত অপৰাধীৰ হাতত এখন ধাৰাল কুঠাৰ অৰ্পণ কৰাৰ দৰে৷”\n“মানসিক উদণ্ডতা, অজ্ঞানতাতকৈয়ো বেছি ভয়াবহ৷”\n“দুৰ্বল মানুহে প্ৰতিশোধ লব বিচাৰে, জ্ঞানীজনে ক্ষমা কৰি দিয়ে আৰু বুদ্ধিজীৱীসকলে বিষয়টো এৰাই চলে৷”\n“আপুনি যদি আপোনাৰ সন্তানক বুদ্ধিদীপ্ত হোৱাটো বিচাৰে তেনেহলে তেওঁক সৰুৰে পৰা সাধুকথা পঢ়িবলৈ দিয়ক৷ যদি আৰু বেছি বুদ্ধিদীপ্ত হোৱাটো বিচাৰে, তেনেহলে তেওঁক আৰু বেছি সাধুকথা পঢ়িবলৈ দিয়ক৷”\n“যুক্তিৰ দ্বাৰা পৰিচালিত হৈ আপুনি A ৰ পৰা B হে পাবগৈ পাৰিব কিন্তু কল্পনাশক্তিয়ে আপোনাক সকলো ঠাইলৈ লৈ যাব পাৰিব৷”\n“কালি”ৰ পৰা শিকক, “আজি”ৰ মাজত জীয়াই থাকক আৰু আশাৰে “কাইলৈ”ৰ প্ৰতীক্ষা কৰক৷ কেৱল মনৰ মাজৰ প্ৰশ্নসমূহ মৰহি যাবলৈ নিদিব৷\n“কোনোবাই যদি একো ভুল কৰা নাই, তেনেহ’লে বুজি লব লাগিব সেইজনে আজিলৈকে একো নতুন কিবা এটা কৰিবলৈ চেষ্টা কৰা নাই৷”\nজ্ঞানৰ একমাত্ৰ উৎস হৈছে অভিজ্ঞতা৷\n“যৌৱন কালৰ একাকিত্ব বৰ বেদনাদায়ক অথচ পৰিণত বয়সৰ একাকিত্ব‌ই মন প্ৰাণক পুলকিত‌ও কৰে৷”\n“ম‌ই এই কথাটো কেতিয়াও বিশ্বাস নকৰো যে ঈশ্বৰে পৃথিৱীক লৈ জুৱা খেলে৷”\n“জীৱনটো কটাবলৈ মাথোঁ দুটা পথ আছে৷ এটা হৈছে যে এই পৃথিৱীত অলৌকিক চমৎকাৰ বুলি একো নাই৷ আনটো পথ হৈছে যে প্ৰত্যেকটো কথাৰ মাজতে ’অলৌকিক চমৎকাৰ’ আছে বুলি বিশ্বাস কৰা৷”\n“ম‌ই ভৱিষ্যতৰ কথা বেছি নাভাবো৷ এনেয়েও ই বৰ সোনকালে আহি হাজিৰ হয়হি৷”\n“এজন মানুহে জীৱনটো উপভোগ কৰিবলৈ তেতিয়াহে আৰম্ভ কৰে, যেতিয়াৰ পৰা তেওঁ নিজ সত্ত্বাৰ পৰিসীমাৰ বাহিৰলৈ ওলাই, জীয়াই থাকিবলৈ আৰম্ভ কৰে৷”\n“ব্যৱহাৰিক জ্ঞান হৈছে ১৮ বছৰ বয়সলৈ অৰ্জন কৰা কিছুমান নিজা স্বাৰ্থজড়িত কথাৰ সংগ্ৰহ৷”\n“শিক্ষা কি? স্কুল কলেজত শিকা কথাবোৰ পাহৰি যোৱাৰ পিছত, মনত থকা অৱশিষ্ট কথাখিনিৰ নামেই হৈছে শিক্ষা৷”\n“জীৱন কিহৰ দৰে? জীৱনটো এখন বাইচাইকেল চলোৱাৰ দৰেই সৰল৷ ভাৰসাম্য বজাই ৰাখিবলৈ হ’লে আপুনি আগবাঢ়ি গৈ থাকিব‌ই লাগিব৷”\n“এবাৰ যদি আমি আমাৰ নিজ পৰিসীমাৰ সীমাৱদ্ধতাক স্বীকাৰ কৰোঁ, তেতিয়াহ’লেহে আমি সীমাৱদ্ধতাৰ পৰিসীমা পাৰ কৰিব পাৰো৷”\n“এনেদৰে জীয়াই থাকিবলৈ আৰম্ভ কৰা যেন কাইলৈ তোমাৰ মৃত্যু হ’ব আৰু এনেদৰে শিকিবলৈ চেষ্টা কৰা যেন তুমি আজীৱন জীয়াই থাকিবা৷”\n“মূঢ়তা আৰু প্ৰতিভাৰ মাজত থকা পাৰ্থক্য হৈছে যে প্ৰতিভাৰ এক সীমা আছে৷”\n“এই পৃথিৱীত দুটা বিষয়ৰ কোনো সীমাৰেখা নাই, ই অসীম৷ এটা হৈছে এই বিশ্বব্ৰহ্মাণ্ড আৰু আনটো হৈছে মানুহৰ মূৰ্খামি৷ অৱশ্যে বিশ্বব্ৰহ্মাণ্ডৰ বিষয়ে ম‌ই ন দি কব নোৱাৰিম৷”\n“পাগলামি কি? বাৰে বাৰে একেটা কামকে কৰি, প্ৰত্যেকবাৰেই বেলেগ বেলেগ ফলাফল আশা কৰাটোৱেই হৈছে পাগলামি৷”\n“এজন মানুহে যদি এগৰাকী ধুনীয়া ছোৱালীক চুমা খাই থকা অৱস্থাত, নিৰাপদভা গাড়ী এখনো চলাই থাকে, তেতিয়াহ’লে এইটো বুজিব লাগিব যে তেখেতে চুমা খোৱা কামটোত যিমান মনোযোগ দিব লাগিছিল, সিমান মনোযোগ নাই দিয়া৷”\n“এখন টেবুল, এখন চকী আৰু চকীত এবাটি সুস্বাদু ফল আৰু এখন ভায়োলিন- জীৱনত সুখী হ’বলৈ আৰুনো কি লাগে?”\nএনেদৰেই ৰসাল কথাৰ মাজেৰে বিশ্ববিশ্ৰুত বিজ্ঞানীজনে জীৱন সম্পৰ্কে মানুহক অনেক অনুকৰণীয় ধাৰণা দি গৈছে৷\n← ৰূপোৱালী মেঘৰ ছায়া – মৌচুমী বৰি\nমাজৰাতিৰ এপিটাফ – অভিজিৎ দত্ত →\nভ্ৰাম্যমানৰ এই বৰ্ষৰ চাৰিখন নাটকৰ কথাৰে… (হীৰকজ্যোতি বৈশ্য)\nপ্ৰসাধন আৰু আমাৰ স্বাস্থ্য (মানসী গোস্বামী)\nবৰ্ষা ঋতু আৰু অসমভূমি (চবিনা ইয়াচমিন)\nগধূৰ লেখা। পঢ়ি ধন্য হ’লো


মোবাইল ফোনৰ আৱিষ্কাৰ! মোবাইল ব্যৱহাৰৰ উপকাৰ আৰু অপকাৰিতা - kothabotora.com\nHome ইন্টাৰনেট মোবাইল ফোনৰ আৱিষ্কাৰ! মোবাইল ব্যৱহাৰৰ উপকাৰ আৰু অপকাৰিতা\nমবাইল বা ম’বাইল ফোন হ’ল দূৰসংযোগৰ বাবে ব্যৱহৃত এক সঁজুলি। পৰম্পৰাগত তাঁৰযুক্ত টেলিফোনৰ বিপৰীতে মবাইল ফোন তাঁৰবিহীন আৰু ইয়াৰ আকাৰ সৰু হোৱাৰ বাবে এঠাইৰ পৰা সিঠাইলৈ ইয়াক কঢ়িয়াই লৈ ফুৰিবলৈ অতি সহজ। ম’বাইল ফোনৰ অসমীয়া প্ৰতিশব্দ হ’ল ভ্ৰাম্যভাষ যন্ত্ৰ। আজিৰ পৃথিৱীত বিজ্ঞান আৰু প্ৰযুক্তিয়ে ইমানেই অগ্ৰগতি লাভ একোটা ন ন আৱিষ্কাৰ হৈয়ে আছে। ল’ৰা –বুঢ়া, পুৰুষ-মহিলা সকলোৰে ব্যৱহাৰ কৰিব পৰা অতি চিনাকি সামগ্ৰীবিধেই হ’ল ম’বাইল ফোন।এইবিধ সামগ্ৰী এতিয়া সকলোৰে হাতে হাতে।\nমোবাইল ফোনৰ আৱিষ্কাৰ\n১৯৭৩ চনতে মট’ৰ’লা কোম্পানীয়ে প্ৰথমে ম’বাইল ফোন উদ্ভাৱন কৰিছিল যদিও সেই ফোন প্ৰচাৰ, প্ৰসাৰ তথা সহজলভ্য নাছিল। প্ৰথম ম’বাইল ফোনটোৰ ওজন আছিল দুই কিলোগ্ৰাম। তাৰ পিছত বিজ্ঞান আৰু প্ৰযুক্তিৰ দ্ৰুত উন্নতিয়ে ম’বাইল ফোনক কম ওজন,কম দাম তথা সহজলভ্য কৰি গোটেই পৃথিৱীকে জিনি পেলালে। ফলস্বৰুপে বৰ্তমান একেবাৰে কম বয়সীয়া ল’ৰা-ছোৱালীৰপৰা বৃদ্ধ-বৃদ্ধালৈকে সকলোৱে ম’বাইল ফোন ব্যৱহাৰ কৰাত অভ্যস্ত হ’ল। একপ্ৰকাৰে ক’ব পাৰি ইয়াৰ উদ্ভাৱন তথা সহজ লভ্যতাই ইমান ডাঙৰ পৃথিৱীখনক একেবাৰে সৰু কৰি পেলালে। কেই ছেকেণ্ডমানৰ ভিতৰতে পৃথিৱীৰ ইটো মুৰৰ খবৰ সিটো মুৰে লাভ কৰিবলৈ সক্ষম হৈছোঁ। আত্মীয় ,বন্ধু –বান্ধুৱীৰ সুখ-দুখৰ খবৰ পলকতে ল’ব পৰা হৈছোঁ।\nৰাতি পুৱা উঠাৰে পৰা ৰাতি শুৱালৈকে প্ৰতিটো মুহুৰ্ততে আমাক সংগ দিয়া বস্তুটো হ’ল স্মাৰ্ট ফোন৷ আমাৰ খেলৰ লগৰী, পঢ়াৰ লগৰী, চিনেমাৰ লগৰী, আদ্দাৰ লগৰী, কামৰ লগৰী৷ প্ৰতি মুহূৰ্ত ই আমাক সহায় কৰিবৰ বাবে তৎপৰ হৈ থাকে৷\nকিন্তু,ম’বাইল ফোনৰ সু- প্ৰভাৱবোৰৰ লগতে এনে বহু কু- প্ৰভাৱ আছে –যিবিলাক আমাৰ স্বাভাৱিক জীৱন যাত্ৰাত যথেষ্ট ক্ষতিসাধন কৰিছে। মোবাইল ফোন আধুনিক জন-জীৱনৰ অপৰিহাৰ্য অংশ ,য়াৰ অবিহনে আমাৰ জীৱন অচল বুলিয়ে ক’ব পাৰি।প্ৰত্যেক বস্তৰে ভাল-বেয়া দুয়োটা দিশেই আছে। গতিকে ম’বাইল ফোনৰ সৎ ব্যৱহাৰ কৰিব পাৰিলে ইয়াৰ পৰা আমাৰ স্বাভাৱিক জীৱন যাত্ৰাত কোনো ক্ষতি নহ’ব।\nএইটো সকলোৱে একমুখে কব যে মোবাইলৰ বাবে আমাৰ জীৱনত বহু সুবিধা হৈছে, মোবাইলৰ উপকাৰিতা আৰু অপকাৰিতা দুয়োটা আছে ৷ তথাপি আজিৰ যুগত ইয়াৰ উপকাৰিতা বেচি, সৎৱবহাৰ কৰাতো দৰকাৰী ৷ আগতে বন্ধু বান্ধৱীৰ লগত যিটো আত্মীয়তা আছিল আজিকালি যেন মোবাইলৰ জৰিয়তে সেই আত্মীয়তাত কৃত্ৰিমতা আহি পৰিছে, এটা বস্তুৰ অপকাৰ বা উপকাৰ নিৰ্ভৰ কৰে বস্তু টোৰ ব্যৱহাৰৰ ওপৰত৷ আমি কি দৰে ইয়াক ব্যৱহাৰ কৰিছো৷\nপৃথিৱীত মবাইল যেন সকলোৰে বাবে এক এৰাব নোৱাৰা মাধ্যম হৈ পৰিছে। মই ভাবো ইয়াৰ উপকাৰিতা বেছি।কিন্তু সঠিক ধৰণে ব্যৱহাৰ কৰিব নোৱাৰাৰ ফলতেই অপকাৰ হোৱা দেখা যায়। কাৰণ প্ৰতিটো বস্তুৰে ভাল বেয়া দুটা দিশ আছে। আমি কোনে কাক দেখিছো বা জানিছো। কিন্তু আমাৰ মাজত এই মবাইলে জানো বন্ধুত্ব আনি দিয়া নাই। ইজনে সিজনক সুখ দুখত এষাৰ মাত দিব পাৰিছো। ইয়াতেইতো মনৰ আনন্দ পোৱা গৈছে। দুদিনীয়া পৃথিৱীত কাৰোবাৰ পৰা পোৱা সহায় সহযোগিতা মৰম প্ৰেৰণা আদিয়েই জীৱনৰ কঠিন সময়বোৰত আগুৱাই নিবলৈ সহায় কৰে।\nসৰু লৰা ছোৱালী থকা ঘৰত ফুৰিব গলে চাবচোন বহাৰ অলপ পিছতেই তেওঁলোকক মবাইলতো চাব দিব লাগে। কাৰণ সিহঁতেও জানে যে সেই সৰু হাতৰ টিপত লৈ থকা ফোনটোত বিচাৰিলে পৃথিৱীৰ বহুত বস্তু পাই। শিশুৰ কৌতুহলী স্বভাৱটো বেছি কাৰণে তেওঁলোকে সোনকালে শিকি লব পাৰে। প্ৰথমেই তেওঁলোকে পেট্ৰানতো চাই মনত ৰাখি থয়। তেতিয়াহে খুলিব পাৰিব।\nমোবাইলৰ প্ৰয়োজন অপৰিসীম ৷ আজি মোৱাইলটো নহলে, পৃথিৱীখনৰ লগত সংযোগে নথকা দৰে লাগে ৷ মূহুত্বতে ভাৰতত ইমূৰ সিমূৰৰ লগত কথা পাতি আপদেট লৈছো ৷ বন্ধুৰ খবৰ লৈছো ৷ মা-দেউতাৰ লগত কথা পাতিছো, যেতিয়া যেনেকৈ মন গৈছে ৷ ঘৰৰ মানুহবোৰেও নিচিন্ত হৈ আছে ৷ আজিকালিতো মোবাইলত লগ পাই আৰু কথা পাতি বিয়াও হোৱা দেখা গৈছে ৷ E-Health তো মোবাইল আৰু ফোনৰ ব্যৱহাৰ দেখা যায় ৷ অপকাৰিতাও বহুত আছে, লৰা-ছোৱালীবিলাকে TV চাই মোৱাইলৰ জৰিয়তে যিমান ভাল হৈছে, বেয়াও হৈছে ৷ বহুতো নেদেখাতো আৰু নজনাটোৰ জনাৰ লগতে, কিছুমান নতুন অভিজ্ঞতা বুলি কব নোৱাৰাকৈ, ভয়াবহ বিপদত সোমই পৰিছে ৷ সকলোৰে ভাল- বেয়া আছে, নিৰ্ভয় কৰে, কেনেকৈ তাক কামত লগাইছে নে মোৱাইলটোৱে কামত লগাইছে ৷\nমোবাইলৰ সদ ব্যৱহাৰে আমাৰ সমাজক সজ পথে নিয়াৰ লগতে আমাকো নিব। কিন্তু কম বয়সীয়া সকলক ইয়াৰ উপকাৰ আৰু অপকাৰৰ বিষয়ে ভালকৈ ঘৰত জ্ঞান দিব লাগে । কোনোবা এজনী ছোৱালীৰ জীৱন অকালতে মৰহি গৈছে বা এটা ল’ৰাৰ ক্ষেত্রত ও হৈছে মোবাইলৰ পৰা । কিছুমান অপৰাধ কৰিবলৈ সুবিধা হ’ল এই মোবাইলৰ কাৰণে। কিন্তু তাতোকৈ দাঙৰ কথা আমাক বহুত সহায় কৰিছে এই মোবাইলে দৈনন্দিন জীৱনত।\nমোবাইল ব্যৱহাৰৰ উপকাৰ\nমোবাইল কেৱল বন্ধু বান্ধবীৰ ক্ষেত্ৰতে নহয় আমাৰ আত্মীয় সম্বন্ধবোৰৰ মাজতো হেপাঁহৰ টান নাইকীয়া কৰিছে৷ কেৱল যে বেয়া দিশ আছে তেনে নহয়৷ই পৃথিৱী খন ওচৰ চপাই দিছে ৷ আগতে দূৰত থকা কোনোবাৰ খবৰ পাওতে পাওতে মাহেকত পাৰ হৈ যায়৷ এতিয়া যেনিবা লগালগ খবৰ খাতি সোনকালে পায়৷ এইটো ইয়াৰ উপকাৰিতা৷\nউপকাৰ বুলি কবলৈ গ’লে অতি কম সময়ৰ ভিতৰত আমি বহুত কাম মবাইলৰ জৰিয়তে কৰিব পাৰো। আজিকালি ফোন কৰি দিলেই বহুত বস্তু ঘৰতেই দি যাব পাৰে। আগতে কাৰোবাৰ কিবা সমস্যা হ’লে খবৰ পাওঁতে যথেষ্ট সময় লাগিছিল। কিন্তু এতিয়া লগে লগে পোৱাৰ ফলত সমাধান কৰাৰ সময় পোৱা যায়।মবাইলৰ জৰিয়তে বহুত মানুহৰ লগত সংযোগ স্হাপন হ’ল।\nআমি আজি প্ৰত্যক্ষ আৰু পৰোক্ষ ভাবে মোবাইলৰ ওপৰতেই নিৰ্ভৰশীল ৷ ইমান দুৰত থকা সৈনিক এজনে তেওৰ নববিবাহিতা পত্নীক যেতিয়া ফোন কৰি কয় “জানু ” তেওক সোধক মোবাইলৰ ভাল দিশ কিমান ৷\nমোবাইল ব্যৱহাৰৰ অপকাৰিতা\nইয়াৰ অপকাৰিতা বুলি কলে বিশেষকৈ মই সৰু লৰা ছোৱালীৰ কথা কব পাৰো। কাৰণ আজিৰ শিশুবোৰে মুকলিকৈ খেলিব নজনা হ’ল। মবাইলৰ পৃথিৱীত এনেকৈ সোমাই গৈছে যে কেতিয়াবা মোৰ দেখি কিবা লাগি যায়। যিটো সময়ত আমি বাচন ,পুতলা খেলাৰ লগতে স্কুলৰ পৰা অহাৰ পিছত আকৌ ফিল্ডত গৈ বিভিন্ন খেল খেলিছিলো। এতিয়াৰ লৰা ছোৱালীয়ে কিন্তু সেই সময়ত মবাইলত গেম খেলাত ব্যস্ত হৈ থাকে।\nমবাইলৰ ফলত ঘৰত গৃহকন্দলবোৰ বেছিকৈ হৈছে। মানুহৰ টোপনি কমি গৈছে। এলেহুৱা হৈ গৈছে। কিতাপ পঢ়াৰ সময় কমি গৈছে।\nযিহেতু ম’বাইল ফোনটোতে গোটেই পৃথিৱীখন পোৱা যায়,অথচ পৃথিৱীখনৰ ভাল দিশটো চাবলৈ আমি যিমান উদগ্ৰীৱ হৈ থাকো,তাতোকৈ বেছি বেয়া দিশটো চাবলৈ উদগ্ৰীৱ হওঁ। সেয়েহে চাগৈ সমাজৰ বহু লোকৰ মানসিকতা অৱনমিত হৈছে,বহু লোকৰ মানসিকতা অৱনমিত হৈছে,বহু অসামাজিক ঘটনাই সমাজখনক চুই গৈছে।আকৌ ম’বাইল ফোনটো কাণত লৈ বাৰ্তালাপত ব্যস্ত থকাৰ পৰিণতিত বহু দুৰ্ঘটনাও সংঘটিত হৈছে। বহুতেই জীৱন পৰ্যন্ত হেৰুৱাবলগীয়া হৈছে।\nম’বাইল ফোন কাণত লৈ অত্যধিক কথোপকথনত লিপ্ত হ’লে মানুহে শ্ৰৱণশক্তি হেৰুৱাব পাৰে,মগজুত কু-প্ৰ্ভাৱ পৰিব পাৰে।তদুপৰি ম’বাইল ফোনৰ মাত্ৰাধিক ব্যৱহাৰে নাৰী আৰু শিশুৰ আচৰণত পৰিৰ্ৱতন আনিব পাৰে।গৰ্ভস্থ সন্তানৰ বিকাশত বাধা আহিব পাৰে,যৌন জীৱনত কু-প্ৰভাৱ পৰে।\nআনহাতে ম’বাইল ফোনেই আমাৰ মনোযোগহীনতা,স্মৃতিশক্তি হ্ৰাস,উদ্বিগ্নতা আদিৰ কাৰণ হ’ব পাৰে।ম’বাইল ফোনৰ পৰা নিৰ্গত বিকীৰণে ডি এন এ-ত প্ৰভাৱ পেলোৱাৰ লগতে আমাৰ স্বাস্থ্যৰ আন বহুতো ক্ষতিসাধন কৰে। ইয়াৰ মাত্ৰাধিক ব্যৱহাৰৰ ফলত আমাৰ মাজৰ আন্তৰিকতাখিনিও হ্ৰাস পাইছে।\nমোবাইল ফোনৰ আৱিষ্কাৰ আৰু লগতে ইয়াৰ উপকাৰ আৰু অপকাৰিতা বিষয়ে যিবোৰ কথা জনালোঁ এইবোৰ কথা সকলোৱে জানে। কিন্তু এই বিষয়টো সম্পৰ্কে মানুহক সজাগ কৰাৰ এটা এ লক্ষ্য মোবাইলৰ জৰিয়তে কাৰো ক্ষতি নহওঁক বৰঞ্চ উপকাৰ সাধন কাৰণ, সকলো বস্তুৰে ভাল- বেয়া দিশ দুয়োটা থাকে কিন্তু যেতিয়া বস্তুটো সম্পৰ্কে ভাল বেয়া দিশ বোৰ সম্পৰ্কে যদি সকলোৱে সম্পূৰ্ণ অৱগত হয় তেন্তে নিশ্চয় ইয়াৰ উপকাৰ বেছি সাধন হব। যিসকলে এই পোষ্টটো পঢ়ে তেওঁলোকে যেন শ্বেয়াৰ কৰি দিয়ে, সমূহ অসমীয়া পাঠকসকলক মোৰ এই ব্লগ লৈ স্বাগতম জনাইছোঁ।\nPrevious articleব্লগ কি? ব্লগিং কেনেকৈ আৰম্ভ কৰা হব! -What is Blog in Assamese – How can startaBlog\nNext articleআমিষ অসমীয়া ফিল্ম কেনেকৈ অনলাইন বিনামূল্যে চাব পাৰিব\nআমিষ অসমীয়া ফিল্ম কেনেকৈ অনলাইন বিনামূল্যে চাব পাৰিব-Aamis assamese full movie watch online free June 30, 2021 At 1:52 pm


এইবাৰ ভাৰতীৰ স্বামীকো গ্ৰেপ্তাৰ কৰিলে NCB-এ - Dainandin Barta- দৈনন্দিন বাৰ্তা\nDainandin Barta - Assamese Newspaper & Website - অসমীয়া বাতৰি\nএইবাৰ ভাৰতীৰ স্বামীকো গ্ৰেপ্তাৰ কৰিলে NCB-এ\nজিলা উপায়ুক্তই ঘৰত গৈ সম্বৰ্ধনা পত্ৰ আৰু গছপুলি উপহাৰ দি সম্বৰ্ধনা জনালে মুক্তিযুঁজাৰুক\nবৰপেটাত প্ৰশাসনৰ উদ্যোগত ‘দেশভক্ত দিৱস’ উদযাপন\nৰাজগড়ত আটাছুৰ মিজোৰামৰ মুখ্যমন্ত্ৰী জোৰাম থাংগাৰ প্ৰতিকৃতি দাহ\nধুবুৰীত জনসংযোগৰ উদ্যোগত ‘দেশভক্ত দিৱস’ উদযাপন\nবিকাশ আৰু পৰিবৰ্তনে ঢুকি নোপোৱা টীয়কৰ এখন গাঁও\nহুগলতলী গাঁৱৰ শতাধিক দৰিদ্ৰ পৰিয়ালক দুই ভ্ৰাতৃদ্বয়ৰ খাদ্য সামগ্রী বিতৰণ\nমৰিগাঁৱত দেশভক্ত দিৱস উদযাপন\nদিল্লীয়ে উত্তৰ-পূৱক মাহী আইৰ দৃষ্টিৰে চাই\nঅ’ এন জি চি’ৰ থলুৱা বিৰোধী নীতিৰ বিৰুদ্ধে গৰজি উঠিল ‘আছু’\nইটাখোলাৰ খেৰবাৰীৰ ঠাণ্ডা পানীৰ উঁ‌হ সংৰক্ষণৰ দাবী\nBy দৈনন্দিন বাৰ্তা\t Last updated Nov 22, 2020\nবলীউদৰ বহু কেইগৰাকী তাৰকা মাদক দ্ৰৱ্য সেৱন কৰাৰ তথ্য সংবাদ মাধ্যমৰ জড়িয়তে পোহৰলৈ অহাৰ পিছত বহুকেইজন তাৰকাক বৰ্তমান আৰক্ষীয়ে জেৰা কৰাৰ লগতে গ্ৰেপ্তাৰ কিৰিছে ।NCB-এ জনপ্ৰীয় কমেড়িয়ান ভাৰতী সিংৰ বাসগৃহত অভিযান চলাই তালাচীত ভাৰতীৰ ঘৰৰ পৰা গাঞ্জা উদ্ধাৰ কৰিবলৈ সক্ষম হয় । সোধা–পোছাৰ বাবে ভাৰতী আৰু স্বামীক এনচিবিৰ কাৰ্যালয়লৈ নিয়া হয়। । তাৰ পিছতে ভাৰতী সিংক গ্ৰেপ্তাৰ কৰিছিল আৰক্ষীয়ে ।\nআনহাতে দেওবাৰে পুৱা ভাৰতীৰ স্বামী হৰ্ষ লিম্বাচিয়াক গ্ৰেপ্তাৰ কৰে নাৰ্ক’টিক্ছ কন্ট্ৰ’ল ব্যূৰ’ই। ভাৰতীৰ স্বামী হৰ্ষ লিম্বাচিয়াৰ বিৰুদ্ধে নিষিদ্ধ ড্ৰাগছ সেৱনৰ অভিযোগ উঠিছিল। দীৰ্ঘ সময় জেৰাৰ পিছত গ্ৰেপ্তাৰ কৰা হয় হৰ্ষ লিম্বাচিয়াক। ভাৰতীৰ ঘৰৰ পৰা উদ্ধাৰ হৈছিল ৮৬.৫ গ্ৰাম গাঞ্জা । দুয়োজনেই গাঞ্জা সেৱন কৰে বুলি স্বীকাৰো কৰিছে আৰক্ষীৰ সন্মুখত।\nসুশান্ত সিং ৰাজপুতৰ মৃত্যুৰ পিছৰে পৰা এনচিবিয়ে বলীউদৰ মাদক দ্ৰব্যৰ বিৰুদ্ধে চলাইছিল তীব্ৰ অভিযান। সুশান্ত সিং ৰাজপুতৰ মৃত্যুৰ পিছৰে পৰা বলীউদৰ এজনৰ পিছত আনজন তাৰকাৰ মাদক দ্ৰৱ্য সেৱৰ তথ্য পোহৰলৈ আহিছে। সেই যোগসূত্ৰৰ আঁত ধৰি তদন্ত আগুৱাই নিছে এনচিবিয়ে। এইবাৰ তালিকাত নতুন সংযোজন ভাৰতী সিং আৰু স্বামী হৰ্ষ লিম্বাচিয়া।\nইয়াৰ উপৰি বহু তাৰকাৰ নাম মাদক দ্ৰৱ্য সেৱনত সাঙোৰ খাইছে । বিখ্যাত প্ৰযোজক ফিৰোজ নাদিওৱালা, তেওঁৰ পত্নী শাবানাক মাদক দ্ৰব্য সৰবৰাহৰ অভিযোগত গ্ৰেপ্তাৰ কৰিছে এনচিবিয়ে। ইয়াৰ উপৰি দীপিকা পাডুকণ, শ্ৰদ্ধা কাপুৰ, ৰাকুল প্ৰীত সিং, ছাৰা আলী খানসহ বহুকেইজন ।\nকামৰূপ মহানগৰৰ নতুন জিলা পৰিবহণ বিষয়া গৌতম দাস\nযদি আপোনাৰ আদৰ্শই ভোটাৰক আপোনাৰ সৈতে যাবলৈ অনুপ্ৰেৰিত কৰা নাই, আপুনি দোকান বন্ধ কৰা উচিত !\nজিলা উপায়ুক্তই ঘৰত গৈ সম্বৰ্ধনা পত্ৰ আৰু গছপুলি উপহাৰ দি সম্বৰ্ধনা জনালে…\nজিলা উপায়ুক্তই ঘৰত গৈ সম্বৰ্ধনা পত্ৰ আৰু গছপুলি উপহাৰ দি সম্বৰ্ধনা…\nহুগলতলী গাঁৱৰ শতাধিক দৰিদ্ৰ পৰিয়ালক দুই ভ্ৰাতৃদ্বয়ৰ খাদ্য সামগ্রী…\nPrev\tNext 1 of 960\nদৈনন্দিন বাৰ্তা এখন জনপ্ৰিয় দৈনিক অসমীয়া বাতৰিকাকত। কাকতখনৰ মুখ্য সম্পাদক নৰেন হাজৰিকা আৰু সম্পাদক শংকৰ গোহাঞি। কাকতখন গুৱাহাটী আৰু ডিব্ৰুগড়ৰ পৰা একেসময়তে প্ৰকাশ পায়।\n© 2021 - Dainandin Barta- দৈনন্দিন বাৰ্তা. All Rights Reserved.


৭৫০ প্ৰশিক্ষিত মাওবাদীয়ে এম্বুশ চলাইছিল নিৰাপত্তাৰক্ষীৰ বিৰুদ্ধে; মৃত্যু হৈছিল প্ৰায় ৩০ মাওবাদী!\nনাও বুৰিলেও টিঙৰ পৰা নানামে নিৰাপত্তা বাহিনী! : ৭৫০ প্ৰশিক্ষিত মাওবাদীয়ে নিৰাপত্তাৰক্ষীৰ বিৰুদ্ধে কেনেকৈ চলাইছিল এম্বুশ?\nগুৱাহাটী , April 8, 2021 1:44 pm\n৩ এপ্ৰিলত ছট্টিশগড়ৰ বিজাপুৰত কিমান মাওবাদীয়ে নিৰাপত্তাৰক্ষীক আগুৰি এম্বুশ চলাইছিল? তাৰ হিচাপ দি মাওবাদীৰ আক্ৰমণত ২৩ গৰাকী নিৰাপত্তাৰক্ষীৰ মৃত্যু আৰু ৩১ গৰাকী আহত হোৱাৰ পিছতো বুৰি যোৱা নাওৰ টিঙৰ পৰা নানামে দেশৰ নিৰাপত্তাৰক্ষী বাহিনীৰ শীৰ্ষ বিষয়াসকল।\nএই সন্দৰ্ভত মুখ খুলি কেন্দ্ৰীয় সংৰক্ষিত আৰক্ষী বাহিনী(CRPF)ৰ সঞ্চালক প্ৰধান কুলদীপ সিঙেও দাবী কৰিছে নিৰাপত্তা বিভাগৰ চোৰাংচোৱাসকল ব্যৰ্থ হোৱাৰ বাবে এই এম্বুশৰ সন্মুখীন হোৱা নাছিল অভিযানকাৰী দল।\nযোৱা মংগলবাৰে সঞ্চালক প্ৰধান কুলদীপ সিঙে কয় যে ৭০০-৭৫০ গৰাকী প্ৰশিক্ষিত মাওবাদীয়ে নিৰাপত্তাৰক্ষীক আক্ৰমণ কৰিছিল আৰু তাৰে ২৮-৩০ গৰাকী মাওবাদী নিহত হৈছিল।\nসঞ্চালক প্ৰধান গৰাকীৰ মতে এম্বুশৰ পিছত মাওবাদীৰ বিৰুদ্ধে অভিযান চলাই বৃহৎ পৰিমাণৰ মাৰণাস্ত্ৰ আৰু গোলা-বাৰুদ উদ্ধাৰ কৰিবলৈ সক্ষম হৈছে অভিযানকাৰী দলটো।\nলগতে পঢক : মাওবাদীৰ জিম্মাতে আছে অপহৃত কামাণ্ডো; শিবিৰসহ অপহৃত কামাণ্ডোৰ ফ’টো ভাইৰেল কৰিলে মাওবাদীয়ে\nউল্লেখ্য যে নিৰাপত্তাৰক্ষীয়ে চোৰাংচোৱাৰ খবৰৰ ভিত্তিত ছট্টিশগড়ৰ চুকমা-বিজাপুৰৰ সীমান্তৰ পাহাৰীয়া অৰণ্যাঞ্চলত মাওবাদীৰ বিৰুদ্ধে অভিযান চলাবলৈ গৈ মাওবাদীৰ ভয়ংকৰ এম্বুশৰ সন্মুখীন হৈছিল।\nএই এম্বুশত ২২ গৰাকী নিৰাপত্তাৰক্ষীসহ কোব্ৰা জোৱান মৃত্যু হোৱাৰ উপৰিও ৩১ গৰাকী আহত হোৱাৰ লগতে কেবাগৰাকীও নিৰাপত্তাৰক্ষী নিখোজ হৈছিল।\nএম্বুশৰ পিছতে কেন্দ্ৰীয় গৃহমন্ত্ৰী অমিত শ্বাহৰ নিৰ্দেশত সমগ্ৰ অঞ্চলটোত প্ৰায় ২০০০ গৰাকী নিৰাপত্তাৰক্ষী আৰু কোব্ৰা জোৱানে মাওবাদীৰ বিৰুদ্ধে অভিযান তীব্ৰতৰ কৰে।\nএই অভিযান কালত নিৰাপত্তাৰক্ষী বাহিনীয়ে মাওবাদীৰ পৰা বৃহৎ পৰিমাণ মাৰমাস্ত্ৰ আৰু গোলা-বাৰুদ উদ্ধাৰ কৰিবলৈ সক্ষম হৈছে বুলি দাবী কৰিছে সিঙে।\nলগতে পঢ়ক : ছট্টিশগড়ৰ আক্ৰমণৰ পিছত অভিভাৱকসকললৈ মাওবাদীৰ আহ্বান; ‘সন্তানক নিৰাপত্তা বাহিনীলৈ নপঠাব’\nইফালে নিৰাপত্তা বাহিনীৰ শীৰ্ষ বিষয়াই এই অভিযানত কেবাগৰাকীও মাওবাদী নিহত হোৱা বুলি দাবী কৰি আহিলেও প্ৰকৃতাৰ্থতে কিমান মাওবাদী নিহত হৈছে সেয়া স্পষ্ট কৰিব পৰা নাই। মাওবাদীয়েও নিৰাপত্তাৰক্ষীৰ অভিযানত তেওঁলোকৰ কিমান সদস্যৰ মৃত্যু হৈছে সেয়া প্ৰকাশ কৰা নাই।\nইফালে নিৰাপত্তা বিভাগৰ চোৰাংচোৱাৰ বিফলতাৰ বাবেই নিৰাপত্তাৰক্ষীৰ ওপৰত মাওবাদীয়ে সুপৰিকল্পিত এম্বুশ চলাবলৈ সক্ষম হোৱা বুলি উঠা অভিযোগ বাৰে বাৰে খণ্ডন কৰিছে সঞ্চালক প্ৰধান কুলদীপ সিঙে।\n“আমি খবৰ লাভ কৰিছিলো যে বিজাপুৰৰ এখন গাঁৱত বৃহৎসংখ্যক নক্সালৰ উপস্থিতি আছে। আমি কোব্ৰা বেটেলিয়ন, ডিআৰজি, বস্তাৰিয়া বেটেলিয়ন আৰু এছটিএফ ছট্টিশগড়ৰ এক যুটীয়া অভিযানৰ পৰিকল্পনা কৰিছিলো। অভিযানটোত মুঠ ৪৫০ জন জোৱান আছিল।” এনআইক সঞ্চালক প্ৰধানগৰাকীয়ে কয়।\n“এইটো মাওবাদীক উৎখাত কৰাৰ অভিযান আছিল। বাহিনীটোৱে ৩ এপ্ৰিলত অঞ্চলটোলৈ গৈ পুৱাৰ পোহৰত অঞ্চলটো তন্ন তন্নকৈ মাওবাদীৰ অনুসন্ধান কৰিছিল। অনুসন্ধান কৰি ওভতি অহাৰ পথত নক্সালসকলে দেশত নিৰ্মিত আণ্ডাৰ বেৰেল গ্ৰেণেড লাঞ্চাৰ(ইউবিজিএল) আৰু বৃহৎসংখ্যক লাইট মেচিনগান(এলএমজি) আৰু অন্যান্য স্বয়ংক্ৰিয় অস্ত্ৰেৰে নিৰাপত্তা বাহিনীৰ ওপৰত ধাৰাষাৰে গুলীবৰ্ষণ কৰিছিল। দলটোত ৭০০ৰপৰা ৭৫০ গৰাকী নক্সালবাদী আছিল আৰু তেওঁলোকে আক্ৰমণ কৰি নিৰাপত্তাৰক্ষীৰ দলটোক ছত্ৰভংগ দিয়াইছিল।” সঞ্চালক প্ৰধান কুলদীপ সিঙে পুনৰ কয়।\nলগতে পঢ়ক : ছত্তিশগড়ত মাওবাদীৰ আক্ৰমণ : অতি কমেও ২১ গৰাকী নিৰাপত্তাৰক্ষী জোৱান নিখোজ\nপ্ৰশ্ন হয় যদি চোৰাংচোৱাই সঠিক খবৰেই দিছিল তেনে বৃহৎ পৰিমাণৰ অস্ত্ৰেৰে সজ্জিত ৭৫০ মাওবাদীক উৎখাত কৰিবলৈ অভিযানকাৰী দলটোত মাত্ৰ ৪৫০ গৰাকী নিৰাপত্তাৰক্ষী আৰু কোব্ৰা বেটেলিয়ন কিয় গৈছিল?\nইফালে সঞ্চালক প্ৰধান গৰাকীয়ে বাৰে বাৰে চোৰাংচোৱা বিফলতাক অস্বীকাৰ কৰি পুনৰ কয় যে সমন্বয়, বুদ্ধিমত্তা, কাৰ্যকৰী, শক্তিশালীকৰণ বা উদ্ধাৰৰ কোনো অংশত কোনো ত্ৰুটি নাছিল।\nকমাণ্ডেণ্ট পৰ্যায়ৰ বিষয়াসকলৰ উপস্থিতিতে সকলো ৰণনীতি ঠিক কৰা হৈছিল বুলি দাবী কৰি সিঙে কয় যে মাওবাদীয়ে অভিযানকাৰী দলটোৰ ওপৰত আক্ৰমণ কৰি ছত্ৰভংগ দিয়াইছিল আৰু একে সময়তে নিৰাপত্তা বাহিনীৰ সদস্যসকলে আহতসকলক সুৰক্ষা দিবলগীয়া হৈছিল।\nনিৰাপত্তা বাহিনীৰ দলটোৱে ৮-৯ কিলোমিটাৰ খোজ কাঢ়ি মাওবাদীৰ বিৰুদ্ধে অভিযান চলোৱা বুলি দাবী কৰি সঞ্চালক প্ৰধানগৰাকীয়ে কয় যে মাওবাদীসকলে গাঁৱত ঘৰবোৰত প্ৰৱেশ কৰি নিজকে সুৰক্ষিত কৰিছিল।


6th September 2018 – Guwahatitimes.com\n12th November 2018 After Realme, Xiaomi Hikes Prices Of Cellphones & Gadgets India\n12th November 2018 Facebook Teaming Up With The US Government To Fight Election Interference\n11th November 2018 CEO says Realme2Pro Price In India Not Hiked ; Gets New Update With Battery Fix Issued\n11th November 2018 Google Doodle celebrates the 131st Birthday Of World’s First Female Engineer\n10th November 2018 Vivo X21s With Under-Display Fingerprint Sensor, 6GB RAM Launched In China: Price, Specifications And Features\n10th November 2018 Nokia9PureView With Penta-Lens Rear Camera Setup May Debut soon\nভাৰতীয় জনতা পাৰ্টীৰ চুড়ান্ত সিন্ধান্ত। নাগৰিকত্ব সংশোধনী বিধেয়ক ২০১৬ ৰ বিৰোধিতা কৰাৰ বাবে মীৰা বৰঠাকুৰক বিজেপিৰ পৰা বহিস্কাৰ।\nদিনটোৰ গুৰুত্বপূৰ্ণ খবৰ কেবল মাত্ৰ গুৱাহাটী টাইমছৰ হাতত ভাৰতীয় জনতা পাৰ্টীৰ চুড়ান্ত সিন্ধান্ত। নাগৰিকত্ব সংশোধনী বিধেয়ক ২০১৬ ৰ বিৰোধিতা কৰাৰ বাবে মীৰা বৰঠাকুৰক বিজেপিৰ পৰা বহিস্কাৰ। লগে লগে সৰব হৈ পৰে মীৰা বৰঠাকুৰ। তাৰ পিছতে সংবাদমেল সম্বোধন মীৰা বৰঠাকুৰৰ। হীৰক জ্যোতি শৰ্মা ৰিপৰ্ট, গুৱাহাটী টাইমছ ।\nমহামান্য উচ্চতম ন্যায়ালয়ে স্পষ্ট ভাবে জনায় যে সমকামিতা কোনো অপৰাধ নহয় ।\nমহামান্য উচ্চতম ন্যায়ালয়ৰ গুৰুত্বপূৰ্ণ ৰায়। মহামান্য উচ্চতম ন্যায়ালয়ে স্পষ্ট ভাবে জনায় যে সমকামিতা কোনো অপৰাধ নহয় । IPC ৩৭৭ ধাৰা বাতিল কৰে মহামান্য উচ্চতম ন্যায়ালয়ে। ষ্টাফ ৰিপৰ্ট, গুৱাহাটী টাইমছ ।\nবৃহত্তৰ অসমীয়া যুৱ মঞ্চৰ তৰফৰ পৰা বিভিন্ন দাবী সম্বলিত এখন স্মাৰক পত্ৰ প্ৰদান কৰে আভ্যন্তৰীণ জল পৰিবহন বিভাগৰ সঞ্চালকক।\nFor HD video click : https://youtu.be/QOB9XNBBeC4 যোৱাকালি উত্তৰ গুৱাহাটীত সংঘটিত নাওঁ দুৰ্ঘটনাক লৈ আজি বৃহত্তৰ অসমীয়া যুৱ মঞ্চৰ তৰফৰ পৰা বিভিন্ন দাবী সম্বলিত এখন স্মাৰক পত্ৰ প্ৰদান কৰে আভ্যন্তৰীণ জল পৰিবহন বিভাগৰ সঞ্চালকক। বৃহত্তৰ অসমীয়া যুৱ মঞ্চৰ মহানগৰ শাখাৰ সভাপতি মৃন্ময় বৰুৱাই গুৱাহাটী টাইমছক জানিবলৈ দিয়া মতে তেওঁলোকৰ দাৱীসমূহ হল – – – – ১. […]\nছয়গাঁও মহাবিদ্যালয়ৰ নবাগত আদৰণী সভা। নবাগত আদৰণী সভাৰ মুখ্য আকষৰ্ণ প্ৰিয়ংকা ভৰালী।\nছয়গাঁও মহাবিদ্যালয়ৰ নবাগত আদৰণী সভা। নবাগত আদৰণী সভাৰ মুখ্য আকষৰ্ণ প্ৰিয়ংকা ভৰালী।বকোৰ পৰা মণিমালা ৰাভা ৰিপৰ্ট, গুৱাহাটী টাইমছ\nTwo students Ankita Baruah & Dimpi Bora lost their life in yesterday’s boat accident in Brahmaputra\nMon-Sat : 10AM to 6PM.\nSun: 10AM to 12PM.


Home » Biography » Essay On Sarvepalli Radhakrishnan\nজন্ম আৰু পৰিচয়\nশিক্ষা আৰু ল’ৰালিকাল\nড° ৰাধাকৃষ্ণণৰ বিবাহ\nশিক্ষক-ৰূপে ড° সর্বপল্লী ৰাধাকৃষ্ণণ\nঅক্সফোর্ডত ড° ৰাধাকৃষ্ণণ\nৰাজনীতি আৰু ৰাষ্ট্রদূত ৰূপে ৰাধাকৃষ্ণণ\nউপৰাষ্ট্রপতি হিচাপে ড° সৰ্বপল্লী ৰাধাকৃষ্ণণ\nৰাষ্ট্রপতি হিচাপে ৰাধাকৃষ্ণণ\nড° ৰাধাকৃষ্ণণৰ ব্যক্তিত্ব\nদার্শনিক ৰাধাকৃষ্ণণৰ দৃষ্টিভংগী\nশিক্ষক দিৱস আৰু ৰাধাকৃষ্ণণ\nভাৰতীয় দর্শন আৰু দার্শনিক ৰাধাকৃষ্ণণ\nSarvapalli Radhakrishnan Essay\nEssay On Sarvepalli Radhakrishnan, ড° ৰাধাকৃষ্ণণৰ পূর্ব-পুৰুষ সকল অবিভক্ত তামিলনাড়ু ৰাজ্যৰ সর্বপল্লী নামৰ এখন সৰু গাঁৱত বাস কৰিছিল। পিছত জীৱিকাৰ অন্বেষণত তেওঁলােকে তামিলনাড়ু ৰাজ্যৰ ৰাজধানী চেন্নাই মহানগৰীৰ পৰা প্ৰায় ৪০ কিঃমিঃ নিলগত অৱস্থিত তিৰুতান্নি নামৰ এখন সৰু গাঁৱত বাস কৰিবলৈ লয়। তিৰুতান্নি এখন পৱিত্র তীর্থভূমি। বর্তমান এই তিৰুতান্নি গাঁওখন অন্ধ্রপ্রদশৰ অন্তৰ্গত। এই তিৰুতান্নিতেই ইং ১৮৮৮ চনৰ পাঁচ ছেপ্তেম্বৰত দার্শনিক তথা ভাৰতৰ ২ য় ৰাষ্ট্রপতি ড° সৰ্বপল্লী ৰাধাকৃষ্ণণদেৱৰ জন্ম হয়। এই গৰাকী মহান মনীষীৰ মাতৃৰ নাম আছিল শিবা কামাম্মা আৰু পিতৃৰ নাম আছিল বীৰস্বামী।\nড° ৰাধাকৃষ্ণণৰ (Essay On Sarvepalli Radhakrishnan) পিতৃ-মাতৃ ৰক্ষণশীল ব্রাহ্মণ আছিল। অতি সহজসৰল আৰু ধর্মভীৰু ৰাধাকৃষ্ণণৰ পিতৃ-মাতৃয়ে তেওঁক বাল্যকালতে আধ্যাত্মিক শিক্ষা প্রদান কৰিছিল। সেয়ে ড° ৰাধাকৃষ্ণণ সৰুকালৰ পৰাই আধ্যাত্মিক দিশটোৰ প্রতি অধিক আকর্ষিত হৈছিল আৰু তেওঁ প্ৰতিগৰাকী ব্যক্তিয়ে আধ্যাত্মিক দিশত উৎকর্ষ লাভ কৰাটো উচিত বুলি মনে-প্রাণে বিবেচনা কৰিছিল। ড° ৰাধাকৃষ্ণণৰ দেউতাক এগৰাকী শিক্ষক আছিল। আর্থিক অৱস্থা টনকিয়াল নােহােৱাৰ হেতু তেওঁ তহচিলদাৰৰ কামাে কৰিছিল। মধ্যবিত্ত পৰিয়ালৰ লোক ড° ৰাধাকৃষ্ণণৰ পিতৃ-মাতৃ প্ৰৱল শিক্ষা অনুৰাগী আছিল। সেয়ে আর্থিক অৱস্থা, টনকিয়াল নােহােৱা স্বত্বেও বালক ৰাধাকৃষ্ণণক উপযুক্ত শিক্ষা দিবৰ বাবে যৎপৰনাস্তি চেষ্টা কৰিছিল। Essay On Sarvepalli Radhakrishnan.\nল’ৰালি কালত ড° সৰ্বপল্লী ৰাধাকৃষ্ণণ বৰ লাজকুৰীয়া স্বভাৱৰ আছিল আৰু নিৰিবিলি পৰিৱেশত থাকিহে ভাল পাইছিল। তেওঁৰ শিশু সুলভ মনত প্ৰকৃতিৰ বিভিন্ন পৰিঘটনাই নানান ধৰণৰ প্ৰশ্নৰ অৱতাৰণা কৰিছিল। সেয়ে তেওঁ প্ৰকৃতিৰ ৰহস্য বুজি পাবলৈ, প্রকৃতিৰ প্ৰতিটো বস্তু অতি সুক্ষ্ম দৃষ্টিৰে পৰ্যবেক্ষণ কৰিছিল। ল’ৰালিকালত ৰাধাকৃষ্ণণে কেতিয়াও আন লৰা-ছােৱালীৰ দৰে হাঁহি ধেমালি কৰি অবাবতে সময় নষ্ট নকৰিছিল। তেওঁ লগত এখন কিতাপ নৰখাকৈ কেতিয়াও সমনীয়াৰ লগত কথা নাপাতিছিল। নির্মল চৰিত্ৰৰ ৰাধাকৃষ্ণণ শিক্ষকসকলৰ বাবেও মৰমৰ পাত্ৰ আছিল।\nড° ৰাধাকৃষ্ণণে তিৰুতান্নি চহৰতে প্রাথমিক শিক্ষা গ্রহণ কৰে। পিছত ইং ১৮৯৬ চনত পিতৃ বীৰস্বামীয়ে তিৰুপতি চহৰৰ লুথেৰাণ মিছণ হাইস্কুলত ৰাধাকৃষ্ণণক নাম ভর্তি কৰি দিয়ে। লুথেৰাণ মিছন হাইস্কুলত স্কুলীয়া শিক্ষা সাং কৰি ইং ১৯০০ চনত ৰাধাকৃষ্ণণে উচ্চ-শিক্ষাৰ বাবে ভেলােৰৰ এখন খ্রীষ্টিয়ান কলেজত নাম লগাই অধ্যয়ন কৰে। অনার্চ বিষয়ৰ কিতাপ-পত্র কিনাৰ ক্ষমতা নথকাৰ বাবে ৰাধাকৃষ্ণণে কলেজত নাম ভর্তি কৰাৰ সময়ত কোনটো বিষয়ত অনার্চ ল’ব সেইটো সমস্যাৰ বিষয় হৈ পৰিছিল। সেই সময়তে তেওঁৰ খুৰায়েকৰ ল’ৰা এজনে দর্শন বিষয়ৰ অনাৰ্চৰ কিতাপবােৰ দি তেওঁক পঢ়িবলৈ ক’লে। দৰ্শনৰ অনাৰ্চৰ কিতাপসমূহ বিনামূলীয়াকৈ পােৱাৰ বাবে ৰাধাকৃষ্ণণে দর্শনতে অনার্চ লৈ খ্রীষ্টিয়ান কলেজত পঢ়িবলৈ লয়। তেওঁৰ এই সিদ্ধান্তই তেওঁক সাফল্যৰ শিখৰলৈ লৈ গ’ল। Essay On Sarvepalli Radhakrishnan.\nপিছৰ জীৱনত ৰাধাকৃষ্ণণে এই দৰ্শনৰ জৰিয়তে পৃথিৱীত মান, যশ তথা খ্যাতি বুটলিবলৈ সক্ষম হয়। ৰাধাকৃষ্ণণে বি.এ. পৰীক্ষাত মাদ্রাজ বিশ্ববিদ্যালয়ৰ ভিতৰত প্রথম স্থান লাভ কৰি ড° চেমুৱেল সাথিয়ানাথন স্বর্ণপদক লাভ কৰে। দর্শনত অনাৰ্চৰ সৈতে সুখ্যাতিৰে কলেজীয়া শিক্ষা সমাপ্ত কৰাৰ পিছত মাদ্রাজ খ্রীষ্টিয়ান কলেজত পঢ়া-শুনা কৰি ৰাধাকৃষ্ণণদেৱে দৰ্শনত এম. এ. উপাধি লাভ কৰে। ছাত্ৰ অৱস্থাত ৰাধাকৃষ্ণণে কঠোৰ সংগ্ৰাম কৰিবলগীয়া হৈছিল। পিতৃ বীৰ স্বামীয়ে আর্থিক অৱস্থা টনকিয়াল নােহােৱাৰ হেতু তেখেতৰ পঢ়াৰ খৰছ যােগাব পৰা নাছিল। সেইবাবে ৰাধাকৃষ্ণণে গৃহ শিক্ষকতা কৰি নিজৰ পঢ়াৰ খৰছ উলিয়াইছিল। Essay On Sarvepalli Radhakrishnan.\nড° সৰ্বপল্লী ৰাধাকৃষ্ণণে মাত্র ২০ বছৰ বয়সতে ডক্টৰেট উপাধি লাভ কৰিচিল। “দি এথিক্স-অৱ বেদান্ত এণ্ড ইট মেটেৰিয়েল প্ৰিচাপােজিচন” নামৰ গৱেষণা পত্ৰখনৰ বাবে তেওঁক ডক্টৰেট উপাধি প্রদান কৰা হয়। সেই সময়ৰ মাদ্রাজ খ্রীষ্টিয়ান কলেজৰ দৰ্শনৰ মুৰব্বী অধ্যাপক এ. জি. হাগে ড° ৰাধাকৃষ্ণণৰ গৱেষণাপত্ৰখনৰ ভূয়সী প্রশংসা কৰিছিল।\nমিছনাৰী স্কুলত পঢ়া-শুনা কৰাৰ সময়ত খ্রীষ্টিয়ান সমালােচক সকলে হিন্দুধর্মক সমালােচনা কৰি লিখা লিখনিসমূহ পঢ়িবলৈ পাই তেওঁৰ মনত হিন্দু ধৰ্মৰ বিষয়ে বিভিন্ন প্রশ্নৰ উদয় হয়। কিন্তু পিচত স্বামী বিবেকান্দই জ্ঞানগর্ভী যুক্তিৰে হিন্দু ধর্ম বিষয়ে লিখা লিখনিসমূহ পঢ়ি তেওঁৰ কোমল মনত হিন্দু ধৰ্মৰ প্রতি প্রৱল শ্রদ্ধা আৰু ভক্তি জন্ম হয়। ইয়ে তেওঁক হিন্দু-ধৰ্মৰ ওপৰত গভীৰ অধ্যয়ন আৰু গৱেষণা কৰিবলৈ আগ্ৰহী কৰি তােলে। ফলত পৰৱর্তী জীৱনত হিন্দু ধৰ্মৰ বাখ্যাই হৈ পৰে তেওঁৰ জীৱনৰ উদ্দেশ্য। Essay On Sarvepalli Radhakrishnan.\nজ্ঞানৰ পিপাসা পূৰাবলৈ গৈ পণ্ডিতপ্ৰৱৰ ড° সৰ্বপল্লী ৰাধাকৃষ্ণণে সাংসাৰিক জীৱন বাদ দিয়া নাছিল। তেখেতে খ্রীষ্টিয়ান কলেজত পঢ়ি থকাৰ সময়তে বিবাহ পাশত আৱদ্ধ হয়। ইং ১৯০৬ চনত শিৱ কামাম্মা নামৰ এগৰাকী দিলিপ সুন্দৰী তথা গুণৱতী ৰমণীৰ সতে মাক-দেউতাকে ৰাধাকৃষ্ণণৰ বিয়া পাতি দিয়ে। সদায় নিয়মানুবর্তিতা মানি চলা ড° ৰাধাকৃষ্ণণৰ পাৰিবাৰিক জীৱন অতি শান্তিপূর্ণ আছিল। ড° ৰাধাকৃষ্ণণক সু-প্রতিষ্ঠিত কৰাত তেওঁৰ পত্নী শিৱ-কামাম্মাই অপৰিসীম সহায় সহযােগিতা তথা প্ৰেৰণা আগবঢ়াইছিল। তেওঁলােকৰ সুখী-সাংসাৰিক জীৱনৰ স্বাক্ষৰ পুত্ৰ ড° গােপাল, এগৰাকী প্রসিদ্ধ বুৰঞ্জীবিদ। ড° সৰ্বপল্লী গােপাল বর্তমান অক্সফোর্ড বিশ্ববিদ্যালয়ৰ দক্ষিণ এছিয়া শিক্ষা বিভাগৰ ৰীডাৰ। Essay On Sarvepalli Radhakrishnan.\nইং ১৯০৯ চনত সর্বপল্লী ৰাধাকৃষ্ণণে মাদ্রাজ প্রেচিডেন্সি কলেজত দর্শন বিষয়ৰ সহকাৰী অধ্যাপক পদত যােগদান কৰি শিক্ষকৰূপে নিজৰ কর্মময় জীৱনৰ পাতনি মেলে আৰু ইং ১৯১৭চনলৈ প্রেচিডেন্সী কলেজত নিষ্ঠা সহকাৰে শিক্ষকতা কৰে। মাদ্রাজ প্রেচিডেন্সি কলেজত দৰ্শনৰ শিক্ষকৰূপে নিযুক্তি লাভ কৰাৰ বাবে লাইচেনচিয়েট -ইন- টিচিং ডিগ্ৰীৰ প্রয়ােজন হােৱাত তেওঁ শিক্ষক প্রশিক্ষণ মহাবিদ্যালয়ত প্রশিক্ষণ ল’ব লগা হয়। সেইভাৱে তেওঁ সৈদাপেঠ শিক্ষক প্রশিক্ষণ কলেজত নাম ভর্তি কৰে।\nসেই সময়ত সৈদাপেঠৰ শিক্ষক প্রশিক্ষণ কলেজৰ মনােবিজ্ঞান বিভাগৰ শিক্ষক আছিল এম.কে. ৰঙ্গস্বামী আয়েঙ্গাৰ। তেওঁ ৰাধাকৃষ্ণণকলৈ বৰ বিমােৰত পৰিছিল। কাৰণ ৰাধাকৃষ্ণণক পঢ়ুৱাব পৰা ক্ষমতা তেওঁৰ । নাছিল। সেয়ে, এদিন তেওঁ ৰাধাকৃষ্ণণক শ্ৰেণীকোঠাত নােসােমাবলৈ নিদের্শ দিলে। গুৰুৰ আদেশ শিৰােগত কৰি ৰাধাকৃষ্ণণেও শ্ৰেণীকোঠাত উপস্থিত থকাৰ পৰা বিৰত থাকিল। পিছত ৰাধাকৃষ্ণণে এই গৰাকী শিক্ষাগুৰুৰ অনুৰােধ মর্মে শ্রেণীকোঠাত ছাত্র বন্ধুসকলৰ আগত, মনােবিজ্ঞানৰ ওপৰত মুঠ তেৰটা বৃক্ততা দি নিজৰ শিক্ষাগুৰু তথা ছাত্রবন্ধুসকলক অভিভূত কৰিছিল। এই প্রশিক্ষণৰ কালছােৱাত তেওঁ Essentials of psychology (এচেনচিয়েল অফ চাইকোলজি) নামৰ কিতাপখন ৰচনা কৰে। Essay On Sarvepalli Radhakrishnan.\nইং ১৯১৮ চনত ৰাধাকৃষ্ণণে মহীশূৰ বিশ্ববিদ্যালয়ত দৰ্শনৰ অধ্যাপকৰ পদত নিযুক্তি লাভ কৰে। মহীশূৰ বিশ্ববিদ্যালয়ত অধ্যাপনা কৰি থকাৰ সময়ছােৱাত ড° ৰাধাকৃষ্ণণে “দি ফিলচফি অ ৰবীন্দ্রনাথ টেগােৰ (ৰবীন্দ্রনাথ ঠাকুৰৰ দৰ্শন)” আৰু “দি ৰেইন অফ ৰিলিজ ইন কন্‌টেম্পৰাৰী ফিলচফি” নামেৰে দুখন অমূল্য গ্ৰন্থ ৰচনা কৰিছিল। বিশ্বকবি ৰবীন্দ্রনাথ ঠাকুৰদেৱে ইং ১৯১২ চনত গীতাঞ্জলী কবিতাপুথি খনৰ বাবে নােবেল বঁটা লাভ কৰে। উপনিষদৰ তত্ত্বজ্ঞানৰ আধাৰত ৰচিত ৰবীন্দ্ৰনাথৰ গীতাঞ্জলীত সন্নিবিষ্ট কবিতাৰ ওপৰতে ড° ৰাধাকৃষ্ণণে “দি ফিলছফি অফ ৰবীন্দ্রনাথ টেগােৰ” নামৰ কালজয়ী পুথিখন ৰচনা কৰিছিল। ইং ১৯১৫ চনত তেওঁৰ গীতাৰ ৰহস্য গ্রন্থখন প্রকাশ পায়। এইখন গ্রন্থই তেওঁৰ জীৱনলৈ মান-যশ আদি কঢ়িয়াই আনে।\nইং ১৯২২ চনত চাৰ আশুতােষ মুখােপধ্যায়ে কোলকাতা বিশ্ববিদ্যালয়ৰ দর্শন বিভাগৰ পঞ্চম জর্জ আসনৰ অধ্যাপক পদ শুৱনি কৰিবলৈ ৰাধাকৃষ্ণণক আমন্ত্রণ জনাই। এই আমন্ত্রণ প্রতি সম্মান জনাই ৰাধাকৃষ্ণণে কোলকাতা বিশ্ববিদ্যালয়ৰ King George V Professor of Philosophy (কিং জর্জ ফাইভ, প্রফেচাৰ অফ ফিলচফি) নামৰ দর্শন বিভাগৰ সর্বোচ্চ পদত যােগদান কৰে। তেওঁ একেৰাহে দহ বছৰ কাল কোলকাতা বিশ্ববিদ্যালয়ৰ পঞ্চম জর্জ আসনৰ অধ্যাপক হিচাপে নিষ্ঠাসহকাৰে নিজৰ দায়িত্ব পালন কৰাৰ লগতে মেণ্টেল এণ্ড মৰেল চাইঞ্চ বিষয়ত অধ্যাপনাও কৰে। সেই সময়ত ইং ১৯২৩ চনত ড° সর্বপল্লী ৰাধাকৃষ্ণণৰ ভাৰতীয় দর্শন নামৰ গ্ৰন্থখনৰ প্রথম খণ্ড প্রকাশ পায়। এইখন অমূল্য তথা চিৰসেউজ পুথিয়ে ৰাধাকৃষ্ণণক দার্শনিক ৰূপে সমাজত প্রতিষ্ঠিত কৰে। তেতিয়াৰ পৰাই দার্শনিকৰূপে ৰাধাকৃষ্ণণৰ নাম ভাৰতৰ লগতে গােটেই প্রাচ্য আৰু পাশ্চাত্যত বিয়পি পৰিল। Essay On Sarvepalli Radhakrishnan.\nইং ১৯২৭ চনত ড° ৰাধাকৃষ্ণণৰ ভাৰতীয় দৰ্শনৰ ২ য় খণ্ড আৰু “দি ৰিলিজন উই নীড ” নামৰ আন এখন মূল্যৱান গ্রন্থ প্রকাশ হৈ ওলায়। ইয়াৰ পিছৰ পৰাই তেওঁৰ জীৱনলৈ লানি নিছিগা সন্মানৰ সোঁত ব’বলৈ ধৰে। ইং ১৯২৭ চনত ৰাধাকৃষ্ণণে ইংলেণ্ডৰ, “কংগ্ৰেছ অফ ইউনিভাৰ্চিটিজত কোলকাতা বিশ্ববিদ্যালয়ৰ প্রতিনিধি হিচাপে যােগদান কৰি মূল্যৱান ভাষণ প্রদান কৰিছিল। সেই বছৰতে ড° ৰাধাকৃষ্ণণে ৱালটেয়াৰত থকা অন্ধ বিশ্ববিদ্যালয়ৰ প্রথম সমাৱর্তন অনুষ্ঠানত ভাষণ দিবৰ বাবে আমন্ত্রিত হৈ বহুমূলীয়া ভাষণ প্রদান কৰে। Essay On Sarvepalli Radhakrishnan.\nEssay On Sarvepalli Radhakrishnan, ইং ১৯২৯ চনত অক্সফোর্ডৰ মানচেষ্টাৰ কলেজৰ অধ্যক্ষ পদৰ বাবে তেওঁলৈ আমন্ত্রণ আহে আৰু তেওঁ এই আমন্ত্রণ সানন্দেৰে গ্রহণ কৰে। ইং ১৯২৯ চনত তেওঁৰ আন এখন মূল্যৱান গ্রন্থ “কল্কী অৰ্ দি ফিউচাৰ্ অফ্ চিভিলাইজেচন্” প্রকাশ পায়। এইখন গ্রন্থও বিশ্বত খলক লগাই আৰু তেওঁৰ জীৱনলৈ গৌৰৱৰ জয়মালা কঢ়িয়াই আনে। ইং ১৯৩২ চনত ৰাধাকৃষ্ণণে “এ আইডিয়েলিষ্টিক ভিউ অফ লাইফ শিৰােনামাৰে তেওঁৰ বিশ্বখ্যাত হিৰ্বাট বৃক্ততাসমূহ গ্রন্থ আকাৰে প্রকাশ কৰে। এই অমূল্য গ্রন্থখন জীৱনৰ আদর্শবাদ নামেৰে অসমীয়া ভাষালৈ অনূদিত হৈছে। ইং ১৯৩৬ চনত তেওঁ অক্সফোর্ড বিশ্ববিদ্যালয়ত নিযুক্তি লাভ কৰে। উল্লেখযােগ্য যে বিশ্বৰ অন্যতম শ্রেষ্ঠ বিশ্ববিদ্যালয় অক্সফোর্ডত অধ্যাপকৰ পদবীত নিযুক্তি লাভ কৰা তেৱেঁই প্রথম ভাৰতীয়।\nইং ১৯৩৬ চনৰ পৰা ইং ১৯৩৯ চনলৈ তেওঁ লণ্ডনৰ অক্সফোর্ড বিশ্ববিদ্যালয়ত প্রাচ্য ধর্ম আৰু দৰ্শনৰ অধ্যাপক হিচাপে অধ্যাপনা কৰি লণ্ডনবাসীৰ পৰা ভূয়সী প্রশংসা বুটলিবলৈ সক্ষম হয়। আকৌ ইং ১৯৩৮ চনত বৃটিছ একাডেমীত “মাষ্টাৰ মাইণ্ড চিৰিজ” বৃক্ততাত ড° সর্বপল্লী ৰাধাকৃষ্ণণে “গৌতম দি বুদ্ধ” ভাষণ প্রদান কৰি লণ্ডনবাসীৰ লগতে গােটেই বিশ্বক মােহিত কৰে। ইং ১৯৩৯ চনত ড° ৰাধাকৃষ্ণণে প্রাচ্য ধর্ম আৰু পাশ্চাত্য চিন্তা নামৰ বিশ্বখ্যাত গ্রন্থখন ৰচনা কৰে। ইং ১৯৩৯ চনতে ড° ৰাধাকৃষ্ণণ দক্ষিণ আফ্রিকালৈ যায় আৰু তাত ভাৰতৰ অতীত জ্ঞানৰ জ্যোতি বিলায়। তাত তেওঁ নিজৰ জ্ঞানৰ জ্যোতিৰে আফ্রিকাবাসীৰ হৃদয় পােহৰাই তুলিছিল। তেওঁৰ এই সুচিন্তিত প্রচেষ্টাৰ ফলস্বৰূপেই তাত থকা হিন্দুধর্মী মানুহ আৰু খ্রীষ্টিয়ান মানুহৰ মাজত এটা অতি শক্তিশালী সু-সম্পর্ক গঢ়ি উঠিছিল। Essay On Sarvepalli Radhakrishnan.\nএই সময়তে ইং ১৯৩৯ চনত গােটেই বিশ্বজুৰি প্রথম মহাসমাৰৰ ৰণদুন্দুভি বাজি উঠে। ফলত ড° ৰাধাকৃষ্ণণে অক্সফোর্ড বিশ্ববিদ্যালয়ৰ অধ্যাপকৰ পদৰ পৰা অব্যাহতিলৈ বিদেশ এৰি স্বদেশলৈ বুলি ঢাপলি। মেলে। স্বদেশলৈ অহাৰ পিছত ড° সৰ্বপল্লী ৰাধাকৃষ্ণণে বেনাৰচ হিন্দু বিশ্ববিদ্যালয়ৰ উপচাৰ্য্যৰ গুৰু দায়িত্ব গ্রহণ কৰে। প্ৰথমতে তেওঁ এই পদ গ্রহণ কৰিবলৈ ইচ্ছা কৰা নাছিল। কিন্তু পিছত মহাত্মা গান্ধীৰ অনুৰােধত তেওঁ এই পদ গ্রহণ কৰে। তেৱেঁই বেনাৰচ হিন্দু বিশ্ববিদ্যালয়ত ইছলামিক শিক্ষাৰ ব্যৱস্থা কৰে আৰু ছােৱালীৰ বাবে বৈদিক শিক্ষাৰ বাট মুকলি কৰি দিয়ে।\nইয়াৰ কিছুবছৰৰ পিছত ইং ১৯৪৯ চনত তেওঁ বৰােদা বিশ্ববিদ্যালয়ত চাৰ-চায়াজী ৰাও আসনৰ অধ্যাপক হিচাপেও অধ্যাপনা কৰে। ইং ১৯৪২ চনত কোলকাতা বিশ্ববিদ্যালয়ত কমলা বৃক্ততামালা অনুষ্ঠিত হয়। এই বৃক্ততামালাত ড° ৰাধাকৃষ্ণণে ধৰ্ম আৰু সমাজ সম্পর্কে মূল্যৱান ভাষণ দিয়ে। ইং ১৯৪৭চনত তেওঁৰ এই বৃক্ততামালা গ্রন্থ ৰূপত প্রকাশ পায়। Essay On Sarvepalli Radhakrishnan.\nইং ১৯৪৬ চনত ড° ৰাধাকৃষ্ণণলৈ হাৰভার্ড, য়েল, লজ, এঞ্জেল, মিচিগান, কর্ণেল আদি বিশ্বৰ লেখত ল’বলগীয়া বিশ্ববিদ্যালয়সমূহৰ পৰা এলানি বৃক্ততা দিবৰ বাবে আমন্ত্রণ আহে। এই আমন্ত্রণৰ প্রতি উপযুক্ত সহাঁৰি জনাই ড° ৰাধাকৃষ্ণণে এই বিশ্ববিদ্যালয়সমূহত সাৱলীল ভাষাত জ্ঞানগর্ভী ভাষণ প্রদান কৰি গােটেই বিশ্ববাসীক আপ্লুত কৰে। ইং ১৯৪৮ চনত তেওঁ চীন ভাৰতৰ সম্পৰ্কৰ ওপৰত চীন দেশত বাৰটা মূল্যৱান বৃক্ততা প্রদান কৰে। এই বৃক্তৃতালানিও পিছত গ্রন্থ আকাৰে প্রকাশ পায়।\nড° সৰ্বপল্লী ৰাধাকৃষ্ণণে এবাৰ, দুৱাৰ নহয তিনিবাৰকৈ ইউনেস্কোৰ (UNESCO) অধিবেশনত ভাষণ দি নিজৰ লগতে ভাৰতলৈ বিশেষ গৌৰৱ কঢ়িয়াই আনিছিল। তেওঁ ইউনেস্কোৰ সভাপতি হিচাপেও কাৰ্যনির্বাহ কৰি জগতজোৰা খ্যাতি অর্জন কৰিছিল। সেই একে সময়তে তেওঁ ভাৰতৰ বিশ্ববিদ্যালয় শিক্ষা আয়ােগৰ সভাপতিৰ গুৰু দায়িত্বও বহন কৰিছিল। ইং ১৯৪৮ চনত বিশ্ববিদ্যালয়ৰ শিক্ষা আয়ােগৰ সভাপতি হৈ থকাৰ সময়তে তেওঁ ভাগৱত গীতা আৰু ধৰ্ম্মপাদ নামৰ দুখন অতি মূল্যৱান গ্রন্থ ৰচনা কৰে। Essay On Sarvepalli Radhakrishnan.\nইং ১৯৪৭ চনত ১৫ আগষ্টত ভাৰতবৰ্ষই স্বাধীনতা লাভ কৰে। স্বাধীন ভাৰতবৰ্ষত শিক্ষা জগতৰ উন্নতি সাধনৰ হেতু চৰকাৰে বিশ্ববিদ্যালয় আয়ােগ গঠন কৰে। এই আয়ােগৰ নেতৃত্ব দিয়ে ড° সৰ্বপল্লী ৰাধাকৃষ্ণণে। দহজনীয়া এই আয়ােগৰ বাকী সদস্য সকলক ভিতৰত আছিল ড° জাকিৰ হুছেইন, লক্ষ্মণস্বামী মুদালিয়াৰ, মেঘনাথ সাহা আদি প্রতিভাসম্পন্ন ব্যক্তি। এই আয়ােগৰ চেয়াৰমেন হিচাপে ড° ৰাধাকৃষ্ণণে বিশ্ববিদ্যালয়ৰ বিভিন্ন দিশ সমূহ অধ্যয়ন কৰি প্রতিবেদন দাখিল কৰে। এই আয়ােগ “ৰাধাকৃষ্ণণ আয়ােগ” নামেৰে খ্যাত। এই ৰাধাকৃষ্ণণ আয়ােগৰ প্রতিবেদন আজিও সঠিকভাৱে কাৰ্যকৰী হােৱা নাই। Essay On Sarvepalli Radhakrishnan.\nড° ৰাধাকৃষ্ণণে ইং ১৯০৯ চনৰ পৰা ইং ১৯৪৮ চনলৈ প্রায় তিনি দশকজুৰি শিক্ষাজগতলৈ তেওঁৰ বহুমূলীয়া বৰঙণি যােগায়। ইং ১৯৪৯ চনত পণ্ডিত জৱাহৰলাল নেহেৰুেৰ অনুৰােধ মর্মে তেওঁ ছােভিয়েট ৰাছিয়াত ভাৰতৰ ৰাষ্ট্রদূতৰূপে যােগদান কৰে আৰু এইদৰেই তেওঁ ভাৰতৰ ৰাজনৈতিক ক্ষেত্ৰখনত পদাপর্ণ কৰে। ইং ১৯৫২ চনলৈ তেওঁ দক্ষতাৰ সৈতে ছােভিয়েট ৰাছিয়াত ভাৰতৰ ৰাষ্ট্রদূত হিচাপে গুরুদায়িত্ব পালন কৰে।Essay On Sarvepalli Radhakrishnan.\nইং ১৯৪৯ চনত ছােভিয়েট ৰাছিয়াত ৰাষ্ট্রদূতৰ দায়িত্ব পালন কৰি থকাৰ সময়তে “গ্রেট ইণ্ডিয়ান (মহান ভাৰতীয়)” নামেৰে মহাত্মা গান্ধী, ৰবীন্দ্রনাথ ঠাকুৰ, চি.ভি. মন আৰু ৰামকৃষ্ণ এই চাৰিগৰাকী বিশ্ববিখ্যাত ভাৰতীয় মনীষীৰ এখন জীৱনী সংকলন প্রস্তুত কৰি উলিয়ায়। ৰাধাকৃষ্ণণে ছােভিয়েট ৰাছিয়াত ৰাষ্ট্রদূত হিচাপে কাৰ্য্যনির্বাহ কৰি থকাৰ সময়ত ছােভিয়েট দেশৰ ৰাষ্ট্রপতি আছিল মহানায়ক ষ্টেলিন। জীৱনৰ সকলাে ক্ষেত্ৰতে কঠোৰ অনুশীলন মানি চলা ষ্টেলিনে কেতিয়াও অবাৱতে অলপমানো সময় নষ্ট নকৰিছিল। কিন্তু ৰাধাকৃষ্ণণৰ প্রতিভা তথা অগাধ পাণ্ডিত্যত তেওঁ এনেদৰে অভিভূত হৈ পৰিছিল যে ৰাধাকৃষ্ণণৰ সৈতে কথা পাতোতে অকণাে আমনি বােধ কৰা নাছিল। Essay On Sarvepalli Radhakrishnan.\nEssay On Sarvepalli Radhakrishnan, ইং ১৯৫২ চনত ভাৰতবৰ্ষক সার্বভৌম, সমাজবাদী, ধর্মনিৰপেক্ষ, গণতান্ত্রিক প্রজাতন্ত্র বুলি ঘােষণা কৰা হয়। ফলত ভাৰতৰ নতুন সংবিধান প্রয়ােজন হ’ল এগৰাকী উপৰাষ্ট্ৰপতিৰ। সেয়ে দেশবাসীয়ে বিদ্বান ড° ৰাধাকৃষ্ণণকে উপৰাষ্ট্রপতি পদৰ বাবে উপযুক্ত প্রার্থী হিচাপে বিবেচনা কৰে। দেশবাসীৰ এই ইচ্ছা শিৰােগত কৰি ড° ৰাধাকৃষ্ণণে ইং ১৯৫২ চনত ভাৰতৰ উপ-ৰাষ্ট্ৰপতিৰ পদত অধিষ্ঠিত হৈ নৱােদিত ৰাষ্ট্ৰখনক উন্নতিৰ জখলাৰে আগবঢ়াই নিবলৈ শাসনৰ বাঘজৰী হাতত তুলি লয়। আনহাতে ৰাষ্ট্ৰপতিৰ দায়িত্ব লয় ভাৰতৰ আন এগৰাকী সু-সন্তান ড° ৰাজেন্দ্র প্রসাদে। তেওঁ ইং ১৯৫২ চনৰ পৰা ১৯৬২ চনলৈ একেৰাহে দুটা কাৰ্যকালৰ বাবে উপ-ৰাষ্ট্ৰপতিৰ পদত অধিষ্ঠিত থাকি দেশ আৰু দেশবাসীৰ প্রতি অনবদ্য বৰঙণি আগবঢ়ায়। উপ-ৰাষ্ট্রপতি হিচাপে কাৰ্য্যনির্বাহ কৰি থকাৰ সময়তে ড° সৰ্বপল্লী ৰাধাকৃষ্ণণে “প্রিঞ্চিপাল উপনিষদ” নামেৰে এখন অমূল্য তথা সাৰগৰ্ভী গ্রন্থ ৰচনা কৰে। Essay On Sarvepalli Radhakrishnan.\nইং ১৯৫৪ চনত ভাৰত চৰকাৰে তেওঁক দেশৰ সর্বোচ্চ সম্মান “ভাৰতৰত্ন” প্রদান কৰি তেওঁৰ বিৰল কৃতিত্বলৈ সন্মান যাঁচে। সদায় সাহিত্য সেৱাত ব্রতী থকা ড° ৰাধাকৃষ্ণণে উপ-ৰাষ্ট্রপতি হিচাপে দেশৰ গুৰুভাৰ বহন কৰি থকাৰ সময়তাে সাহিত্য চর্চা কৰিবলৈ বাদ দিয়া নাছিল। “ভাৰত ৰত্ন” সন্মান লাভ কৰাৰ পিছত ইং ১৯৫৫ চনত ৰাধাকৃষ্ণণৰ “ইষ্ট এণ্ড ওৱেষ্ট, চাম ৰিফ্রেন” আৰু ইং ১৯৫৬ চনত “ৰিক’ভাৰী অফ ফেইথ” নামৰ দুখন অমূল্য গ্রন্থ প্রকাশ পায়। এই গ্রন্থ দুখনত তেওঁৰ পাণ্ডিত্যৰ স্পষ্ট স্বাক্ষৰ পৰিলক্ষিত হয়। ফলত গ্রন্থ দুখন বিদ্বান-সমাজৰ দ্বাৰা বিপুলভাৱে প্রশংসিত হয়। Essay On Sarvepalli Radhakrishnan.\nইং ১৯৬৬ চনত আকস্মিকভাৱে ৰাধাকৃষ্ণণৰ পতিব্রতা পত্নী শিৱ কামাম্মাৰ পৰলােক প্রাপ্তি ঘটে। ড° ৰাধাকৃষ্ণণক সু-প্রতিষ্ঠিত কৰাত তেওঁৰ ধার্মিক পত্নী শিৱ-কামাই অপৰিসীম সহায়-সহযােগিতা আগবঢ়াইছিল। সেয়ে পত্নী শিৱ কামম্মাৰ বিয়ােগত ৰাধাকৃষ্ণণ বাৰুকৈ অকলশৰীয়া হৈ পৰে আৰু লগে লগে তেওঁৰ আঢ়ৈ কুৰি বছৰীয়া দাম্পত্য জীৱনৰ অৱসান ঘটে। পিছে এই শূন্যতাই তেওঁৰ গতিশীল জীৱনত অলপাে প্ৰভাৱ পেলাব নােৱাৰিলে। তেওঁৰ সাহিত্য চর্চা তথা জ্ঞানৰ অন্বেষণত যতি নপৰিল। পত্নী শিৱ-কামাম্মাৰ বিয়ােগৰ পিছত ইং ১৯৫৭ চনত ভাৰতীয় দৰ্শনৰ উৎস (এ চোর্চ বুক্ ইন ইণ্ডিয়ান্ ফিল’ছফি)” নামৰ তেওঁৰ অমূল্য গ্রন্থখন প্রকাশ পায়। ইয়াৰ কিছুবছৰৰ পিছত ইং ১৯৬০ চনত তেওঁৰ “ব্রহ্মসূত্র” নামৰ আন এখন যুগজয়ী গ্রন্থ প্রকাশ হৈ বিদ্বতসমাজৰ দ্বাৰা সমাদৃত হয়। Essay On Sarvepalli Radhakrishnan.\nEssay On Sarvepalli Radhakrishnan, ইং ১৯৬২ চনত ৰাষ্ট্রপতি ড° ৰাজেন্দ্র প্রসাদে সক্রিয় ৰাজনীতিৰ পৰা অৱসৰ গ্ৰহণ কৰে আৰু ড° ৰাধাকৃষ্ণণ ৰাষ্ট্রপতি পদত অধিষ্ঠিত হয়। ইং ১৯৬২ চনৰ পৰা ইং ১৯৬৭ চনলৈ ড° সৰ্বপল্লী ৰাধাকৃষ্ণণে ভাৰতৰ ৰাষ্ট্রপতি হিচাপে দেশ আৰু দেশবাসীলৈ অতুলনীয় সেৱা আগবঢ়ায়। ভাৰতৰ ৰাষ্ট্রপতি হিচাপে কাৰ্যনির্বাহ কৰি থকাৰ সময়তে তেওঁ “পৰিৱৰ্তনশীল বিশ্বত ধর্ম” নামৰ এখন অতি মূল্যৱান তথা সাৰুৱা গ্রন্থ ৰচনা কৰে। ড° ৰাধাকৃষ্ণণ এগৰাকী প্রজাহিতৈষী ৰাষ্ট্রনেতা আছিল। তেওঁ জনসাধাৰণৰ প্রতি উদাৰ তথা সহানুভূতিশীল আছিল। ৰাষ্ট্র প্রতিনিধি হিচাপে তেওঁ জনসাধাৰণৰ অভাৱ-অভিযােগবােৰ দূৰ কৰিবলৈ পার্যমানে প্রয়ােজনীয় ব্যৱস্থা গ্ৰহণ কৰিছিল।\nতেওঁৰ কাৰ্যকালতে ইং ১৯৬২ চনত চীনদেশে ভাৰতক আকস্মিকভাৱে আক্রমণ কৰে। চীনৰ এই অপ্রত্যাশিত আক্ৰমণত ভাৰতৰ জনসাধাৰণৰ মন ভাঙি পৰে। সেই সময়ত ড° ৰাধাকৃষ্ণণে ভাৰতবাসীক জ্ঞানগর্ভ উপদেশেৰে সান্ত্বনা দিছিল আৰু ভৱিষ্যতলৈ যাতে ভাৰতে তেনেকুৱা কোনাে ধৰণৰ আক্ৰমণৰ সন্মুখীন হ’ব লগা নহয় তাৰ বাবে ব্যৱস্থা গ্ৰহণৰ ওপৰত গুৰুত্ব প্রদান কৰিছিল। এই ক্ষেত্ৰত প্রয়ােজনীয় পদক্ষেপ ল’বলৈ তেওঁ কেন্দ্রীয় চৰকাৰৰ প্রতি পৰামৰ্শ আগবঢ়াইছিল।\nড° ৰাধাকৃষ্ণণে ৰাষ্ট্রপতি হিচাপে কাৰ্যনির্বাহ কৰি থকাৰ কালছােৱাত ভাৰতবৰ্ষই নানাধৰণৰ সমস্যাৰ সন্মুখীন হ’ব লগা হৈছিল। ইং ১৯৬২ চনৰ চীনৰ আক্ৰমণৰ কেঁচা ঘা নুশুকাওঁতেই ইং ১৯৬৩ চনত ভাৰতত ভীষণ খাদ্য সমস্যাই দেখা দিয়ে। সেই কঠিন সময়ত ড° ৰাধাকৃষ্ণণে সর্বসাধাৰণ ৰাইজে যাতে খাদ্য-সমস্যাত নোভোগে তালৈ সতর্ক দৃষ্টি ৰাখিছিল আৰু অত্যাৱশ্যকীয় খাদ্যবস্তুৰ মূল্য বৃদ্ধিৰ দিশত প্রয়ােজনীয় ব্যৱস্থা ল’বলৈ কেন্দ্রীয় চৰকাৰ তথা ৰাজ্যৰ ৰাজ্যপাল সকলক জৰুৰী নিদের্শ দিছিল। Essay On Sarvepalli Radhakrishnan.\nইং ১৯৬৩ চনত দেশত হােৱা প্রাকৃতিক দুর্যোগৰ পিছত ইং ১৯৬৫ চনত তেওঁৰ কাৰ্যকালতে আমাৰ চুবুৰীয়া ৰাষ্ট্র পাকিস্থানে ভাৰত আক্রমণ কৰে। সেইসময়তে ৰাষ্ট্রপতি ড° সৰ্বপল্লী ৰাধাকৃষ্ণণে নিজৰ জ্ঞান-গম্ভীৰ ভাষণেৰে উপদেশ দি দেশবাসীৰ মাজত শান্তি বাহাল ৰখাত গুৰুত্বপূর্ণ ভূমিকা পালন কৰিছিল। পণ্ডিত প্ৰবৰ ড° ৰাধাকৃষ্ণণ ৰাষ্ট্রপতি ৰূপে কাৰ্যনির্বাহ কৰি থকাৰ কালছােৱােত দেশে দুজনকৈ বিশিষ্ট ব্যক্তি ক্রমে ১ ম প্রধানমন্ত্রী জৱাহৰলাল নেহেৰু আৰু ২য় প্রধানমন্ত্রী লালবাহাদুৰ শাস্ত্রীক হেৰুৱাব লগা হয়। ফলত দেশবাসী শােকত ভাগি পৰে আৰু দেশত ৰাজনৈতিক অস্থিৰতাই দেখা দিয়ে। এনেদৰে একেলগে ভাৰতৰ ৰাজনীতিৰ দুজনকৈ কাণ্ডাৰীৰ পৰলােক গমনৰ ফলত সৃষ্টি হােৱা বিশাল শূন্যতাৰ বাবে ভাৰতৰ ৰাজনীতিত যি অস্থিৰতাৰ সৃষ্টি হৈছিল ড° সৰ্বপল্লী ৰাধাকৃষ্ণণে নিজৰ জ্ঞান-গৰিমা তথা দক্ষতাৰ সৈতে তাক মষীমূৰ কৰিছিল।Essay On Sarvepalli Radhakrishnan.\nপ্রায় দুই দশকজুৰি ড° ৰাধাকৃষ্ণণে ভাৰতৰ ৰাজনীতিলৈ তেওঁৰ অমূল্য সেৱা আগবঢ়ায়। নিজকে সদায় এগৰাকী শিক্ষক হিচাপে গণ্য কৰা ড° ৰাধাকৃষ্ণণে ৰাষ্ট্রনেতা ৰূপে জনমানসত নিজৰ নিকা ভাৱমূর্তি গঢ়িবলৈ সক্ষম হৈছিল। শিক্ষক হিচাপে থকা তেওঁৰ জনপ্রিয়তা, তেওঁ ৰাজনীতিত প্রৱেশ কৰাৰ পাছতাে অকণাে হীন-দেড়ি হােৱা নাছিল। ইং ১৯৬৭ চনত ৰাষ্ট্রপতি হিচাপে ড° সৰ্বপল্লী ৰাধাকৃষ্ণণৰ কাৰ্যকাল সমাপ্ত হয়। তেওঁৰ গুণমুগ্ধ দেশবাসীয়ে তেওঁক আৰু এটা কাৰ্যকালৰ বাবে ৰাষ্ট্রপতি পদত অধিষ্ঠিত কৰিব বিচাৰিছিল। কিন্তু ৰাধাকৃষ্ণণে সেই প্রস্তাৱ সবিনয়ে প্রত্যাখ্যান কৰি ৰাজনৈতিক জীৱনৰ পৰা স-গৌৰৱে অৱসৰ গ্ৰহণ কৰে। Essay On Sarvepalli Radhakrishnan.\nইং ১৯৬৭ চনত ৰাষ্ট্রপতি পদৰ পৰা অৱসৰ গ্ৰহণ কৰাৰ পিছত ড° ৰাধাকৃষ্ণণে মাদ্ৰাজৰ মায়লাপুৰ অঞ্চলত অৱস্থিত তেওঁৰ “গিৰিজা” নামৰ বাসভৱনতে স্থায়ীভাৱে থাকিবলৈ লয়। ইং ১৯৬৯ চনত ভাৰতীয় বিদ্যাভৱনে তেওঁক “ব্রহ্মবিদ্যা ভাস্কৰ” উপাধিৰে বিভূষিত কৰে। ইং ১৯৭৫ চনত হিন্দুধৰ্মৰ প্রতি আগবঢ়োৱা অতুলনীয় অৱদানৰ বাবে “টেম্পলটন” বঁটা প্রদানেৰে তেওঁক বিভূষিত কৰা হয়। “টেম্পলটন্” বঁটা লাভ কৰাৰ কিছুদিন পিছতে ইং ১৯৭৫ চনৰ এপ্রিল মাহত প্রায় ৮৭বছৰ বয়সত এই জনা বিদগ্ধ পণ্ডিতে “গিৰিজা” নামৰ নিজ বাসভৱনতে ইহলীলা সম্বৰণ কৰে। মানুহ মৰণশীল। মানুহৰ জন্মই হয় মৃত্যুৰ বাবে।\nজন্ম-মৃত্যু এক প্রাকৃতিক পৰিঘটনা। কিন্তু কিছুমান ব্যক্তিৰ মৃত্যুয়ে জগতত বিৰাট শূন্যতৰ সৃষ্টি কৰে। যি শূন্যতাই কেতিয়াও পূর্ণতা পাব নােৱাৰে। সেই কাৰণেই সকলাে সম্পদৰ ভিতৰত শ্রেষ্ঠ হৈছে মানৱসম্পদ। সেয়ে ড° ৰাধাকৃষ্ণণৰ লগতে তেওঁক মানৱ-সম্পদৰূপে গঢ়ি তােলা তেওঁৰ পিতৃ বীৰস্বামী আৰু মাতৃ শিৱ কামাম্মাকো জগতবাসীয়ে আজিও শ্ৰদ্ধাৰে সোঁৱৰে। Essay On Sarvepalli Radhakrishnan.\nEssay On Sarvepalli Radhakrishnan, গাঁৱলীয়া মধ্যবিত্ত পলিয়ালত জন্ম গ্রহণ কৰি নিজৰ প্ৰতিভাৰ বলেৰে সাধাৰণ মানুহৰ শাৰীৰ পৰা গৈ দেশৰ সর্বোচ্চ পদত অধিষ্ঠিত হােৱা ড° ৰাধাকৃষ্ণণে সদায় সহজ-সৰল জীৱন-যাপন কৰিছিল। ভাৰতীয় কৃষ্টি-সংস্কৃতিৰ প্ৰতি ড° ৰাধাকৃষ্ণণৰ মনত গভীৰ শ্ৰদ্ধা আৰু ভক্তি আছিল। তেওঁ সদায় দীঘল পাঞ্জাৱী চোলা আৰু থােৰ মাৰি ধূতি পিন্ধিছিল। তেওঁৰ মূৰত সদায় বগা কাপােৰৰ মথুৰা পাগ মাৰিছিল। এই সাজেৰেই তেওঁ দেশ-বিদেশৰ সভা-সমিতিত অংশ গ্রহণ কৰিছিল। ড° ৰাধাকৃষ্ণণে এগৰাকী সুবক্তাও আছিল। অসাধাৰণ পাণ্ডিত্যৰ অধিকাৰী ড° ৰাধাকৃষ্ণণ বিশ্বৰ বিভিন্ন বিশ্ববিদ্যালয়ত বক্তৃতা দিবলৈ আমন্ত্রিত হৈছিল। কিন্তু তেওঁ কেতিয়াও লিখিত ভাষণ পাঠ কৰা নাছিল। ঘণ্টাৰ পিছত ঘণ্টা ধৰি তেওঁ দৰ্শনৰ কঠিন বিষয় বস্তুবােৰ ৰসাল তথা শ্রুতিমধুৰ কৰি বৃক্ততা দিব পাৰিছিল।\nতেওঁ কেতিয়াও প্রয়ােজনতকৈ বেছি আহাৰ গ্ৰহণ নকৰিছিল আৰু সদায় নিৰামিষ আহাৰহে গ্ৰহণ কৰিছিল। তেওঁ নিজে খুব কম কথা কৈছিল? কিন্তু আনৰ কথা বহুত মনােযােগেৰে শুনিছিল। নিজকে শিক্ষাজগতত মনে প্রাণে উচৰ্গা কৰা ড° ৰাধাকৃষ্ণণে স্বাধীনতা সংগ্রামত সক্রিয় অংশ গ্রহণ কৰা নাছিল। ভাৰতৰ স্বাধীনতা আন্দোলনত সক্রিয় অংশ গ্রহণ নকৰিলেও তেওঁ ভাৰতৰ স্বাধীনতা সংগ্রামৰ বিশিষ্ট সংগ্রামী যেনেঃ মহাত্মা গান্ধী, ড° ৰাজেন্দ্র প্রসাদ, জৱাহৰলাল নেহৰু, চৰ্দাৰ বল্লভভাই পেটেল, লােকমান্য বাল গঙ্গাধৰ তিলক, মৌলানা আবুল কালাম আজাদ, নেতাজী সুভাষ চন্দ্র বােস আদি স্বতন্ত্র সংগ্রামীক শ্রদ্ধা কৰিছিল।\nঅৱশ্যে স্বাধীনতাপ্রেমী ড° ৰাধাকৃষ্ণণে গান্ধীজীৰ অহিংসা আন্দোলনকেই বেছি গুৰুত্ব প্রদান কৰিছিল। মহাত্মা গান্ধীৰ দৰে তেওঁ নিজেও অহিংসাৰ পূজাৰী আছিল আৰু নিজৰ জীৱন কালত কেতিয়াও অহিংসা নীতিৰ পৰা বিচলিত হােৱা নাছিল। তেখেত ভাৰতৰ ৰাজনৈতিক পৰাধীনতাৰ মূল কাৰণ হিচাপে ভাৰতবাসীৰ ধৰ্মৰ নামত পালন কৰা কুসংস্কাৰবােৰকে দোষাৰূপ কৰিছে। Essay On Sarvepalli Radhakrishnan.\nসহজ সৰল জীৱন-যাপন কৰা ড° ৰাধাকৃষ্ণণে কেতিয়াও প্রয়ােজনতকৈ অধিক ব্যয় নকৰিছিল। সেয়ে তেওঁ ৰাষ্ট্রপতি হৈ থকাৰ সময়ত পােৱা ১০,০০০ (দহ হাজাৰ টকাৰ মাত্র ৩০০০ (তিনি হাজাৰ) টকাহে খৰচ কৰিছিল। বাকী ৭,০০০ ( সাত হাজাৰ) টকা তেওঁ প্রধানমন্ত্রী সাহাৰ্য্য পুঁজিলৈ প্রতিমাহে দান হিচাপে আগবঢ়াইছিল সকলাে ক্ষেত্ৰতে মিতব্যয়ী ড° ৰাধাকৃষ্ণণে ৰাষ্ট্রপতি ভৱনৰ কোনাে কোঠাতে অনাহকত বিজুলি বাতি জ্বলাই ৰখাটো বিশেষভাৱে নিষেধ কৰিছিল।\nড° সৰ্বপল্লী ৰাধাকৃষ্ণণ স্বাধীনচেতিয়া মনৰ মানুহ আছিল। তেওঁ যিকোনাে সমস্যা সমাধানৰ বাবে নিঃসংকোচে মতামত প্রকাশ কৰিছিল। সময় সাপেক্ষে তেওঁ সমালােচনা কৰাৰ পৰাও বিৰত থকা নাছিল উদাহৰণ স্বৰূপে ড° সৰ্বপল্লী ৰাধাকৃষ্ণণ ৰাষ্ট্রপতি পদত অধিষ্ঠিত থকাৰ সময়ত অর্থাৎ ইং ১৯৬২ চনত আমাৰ চুবুৰীয়া চীন দেশে আকস্মিকভাৱে ভাৰত আক্রমণ কৰে। চীনৰ এই অপ্রত্যাশিত আক্ৰমণৰ বাবে তেওঁ তেতিয়াৰ প্রধানমন্ত্রী জৱাহৰলাল নেহৰুক দেশৰ শিথিল প্ৰতিৰক্ষা ব্যৱস্থাৰ বাবে জগৰীয়া কৰিছিল। অথচ পণ্ডিত নেহেৰুৰ প্রতি ড° ৰাধাকৃষ্ণণৰ অসীম শ্রদ্ধা আৰু অটল ভক্তি আছিল। আনহাতে পণ্ডিত নেহেৰু আছিল ৰাধাকৃষ্ণণৰ বিশিষ্ট বন্ধু।Essay On Sarvepalli Radhakrishnan.\nড° সৰ্বপল্লী ৰাধাকৃষ্ণণ ৰাষ্ট্রপতি হৈ থকাৰ কালছােৱাত তেওঁক সাক্ষাৎ কৰিবলৈ অহা মানুহবােৰে তেওঁৰ সৌহার্দ্যপূর্ণ তথা আন্তৰিকতাৰে ভৰা অমায়িক ব্যৱহাৰত আপ্লুত হৈছিল। অসমৰ পণ্ডিত কৃষ্ণকান্ত সন্দিকৈদেৱলৈ ড° ৰাধাকৃষ্ণণৰ অসীম শ্রদ্ধা আছিল। ড° ৰাধাকৃষ্ণণৰ দৰে কৃষ্ণকান্তও এগৰাকী বিদ্বান তথা অধ্যয়নশীল ব্যক্তি আছিল। বিনা কাৰণত তেওঁ অলপাে সময় নষ্ট নকৰিছিল। অনবৰত অধ্যয়নত ৰত থকা কৃষ্ণকান্ত সন্দিকৈদেৱক পণ্ডিত জৱাহৰলাল নেহেৰু দেৱে কিতাপৰ পােক বুলি অভিহিত কৰিছিল। পণ্ডিত প্ৰৱৰ কৃষ্ণকান্ত সন্দিকৈ গুৱাহাটী বিশ্ববিদ্যালয়ৰ উপাচাৰ্য্যৰ পদত অধিষ্ঠিত থকাৰ সময়ত ড° ৰাধাকৃষ্ণণে উপ-ৰাষ্ট্রপতি হিচাপে এবাৰ অসম ভ্ৰমণলৈ আহিছিল। গুণীৰ মূল বুজা ড° ৰাধাকৃষ্ণণৰ মনত আনৰ পাণ্ডিত্যৰ প্রতি গভীৰ শ্ৰদ্ধা আছিল। সেয়ে অসম ভ্ৰমণলৈ আহি তেওঁ নিজে কৃষ্ণকান্ত সন্দিকৈদেৱৰ ঘৰলৈ গৈ তেওঁৰ সৈতে দেখাসাক্ষাৎ কৰিছিল । Essay On Sarvepalli Radhakrishnan.\nড° ৰাধাকৃষ্ণণ আছিল আধুনিক যুগৰ প্লেটোৰ আদৰ্শৰ দার্শনিক নৃপতি। তেওঁ আজীৱন শিক্ষা-জগতৰ সৈতে সু-সম্পর্ক ৰাখিছিল। ভাৰত শিক্ষাজগতৰ উন্নতিৰ বাবে অহােপুৰুষাৰ্থ কৰা ৰাধাকৃষ্ণণ কৈছিল যে এজন ব্যক্তিক প্রকৃতাৰ্থত শিক্ষিত বুলি ক’ব নােৱাৰি যদিহে তেওঁ জ্ঞানৰ মাত্ৰ এটা বিশেষ সীমাত সীমিত থাকে। তেওঁ স্ত্রী শিক্ষাৰ ওপৰতাে যথেষ্ট গুৰুত্ব আৰােপ কৰিছিল। নাৰী পুৰুষতকৈ বৌদ্ধিক দিশত পিছপৰা কথাষাৰ তেওঁ স-জোৰে অস্বীকাৰ কৰিছিল।\nতেওঁৰ মতে স্ত্রী-শিক্ষাৰ অবিহনে এখন ভাল সমাজৰ কল্পনা কৰিব নােৱাৰি সম্পত্তিৰ ওপৰত তেওঁ পুত্র-কন্যাৰ সমান অধিকাৰৰ কথা কৈছিল। তাৰ বাবে এখন উপযুক্ত তথা ফলপ্রসু আইন প্রণয়ন কৰাৰ কথা তেৱেঁই সর্বপ্রথমে চিন্তা কৰিছিল। এই বিষয়ত তেওঁ প্রয়ােজনীয় দিহা পৰামর্শও আগবঢ়াইছিল। নাৰীজাতিৰ প্রতি অগাধ শ্রদ্ধা-ভক্তি থকা ড° ৰাধাকৃষ্ণণে পুৰুষক নাৰীৰ দ্বাৰা প্রশিক্ষণপ্রাপ্ত জীৱ বুলি নিজৰ অভিমত প্রকাশ কৰিছিল। Essay On Sarvepalli Radhakrishnan.\nদার্শনিক ৰাধাকৃষ্ণণে(Essay On Sarvepalli Radhakrishnan) মানৱ জীৱনৰ বিভিন্ন ক্ষেত্ৰৰ ওপৰত নিজ দৃষ্টিভংগী তথা অভিমত প্রকাশ কৰিছে। পৱিত্ৰ বাটেৰে বাট বুটলিলেহে জীৱনত সফলতা লাভ কৰিব পাৰি বুলি সত্যৰ সন্ধানী ড° ৰাধাকৃষ্ণণে গভীৰ আস্থাৰে বিশ্বাস কৰিছিল। তেওঁৰ মতে নিৰাকাৰ ঈশ্বৰৰ স্বৰূপ উপলব্ধি কৰাৰ একমাত্র শ্রেষ্ঠ পথ হ’ল সজ চিন্তা। ড° ৰাধাকৃষ্ণণে মানুহৰ প্রতি মানুহে কৰা অমানৱীয় আচৰণ প্ৰতিৰােধ কৰাৰ মূল উপায় হিচাপে মানুহৰ সৎ সাহস, শৌর্য্য আৰু বিশ্বাসক চিহ্নিত কৰিছে।\nধর্মক জীৱনৰ অবিচ্ছেদ্য অংগ বুলি গণ্য কৰা ড° ৰাধাকৃষ্ণণৰ মতে ধর্ম হ’ল শুদ্ধ বিশ্বাস, শুদ্ধ অনুভৱ আৰু শুদ্ধ কর্ম। তেখেতে ৰচনা কৰা এখন কালজয়ী গ্রন্থ “The spirit of Religion (দি স্পিৰিট অ ৰিলিজিয়ন)”ত ড° ৰাধাকৃষ্ণণে ধৰ্মৰ উদ্দেশ্যৰ বিষয়ে এনেদৰে বৰ্ণনা কৰিছে “ধৰ্মৰ মূল উদ্দেশ্য হৈছে মানৱজাতিক জন্তুৰ পৰা মানুহলৈ, মানৱতাৰ পৰা আধ্যাত্মিকতালৈ, অশান্তিৰ পৰা প্রশান্তিলৈ, অন্ধকাৰৰ পৰা স্নিগ্ধ পােহৰলৈ উদ্ভাসিত কৰা।” Essay On Sarvepalli Radhakrishnan.\nড° ৰাধাকৃষ্ণণ সম্পূৰ্ণৰূপে এগৰাকী হিন্দু আছিল। স্বামী বিবেকানন্দৰ লিখনিয়ে ল’ৰালিকালতে তেওঁৰ মনত হিন্দু ধৰ্মৰ প্রতি আগ্রহ জন্মায়। ফলত তেওঁ হিন্দু ধৰ্মৰ বিষয়ে বিস্তৰ অধ্যয়ন কৰে আৰু বিশ্বদৰবাৰত হিন্দু ধৰ্মৰ মহত্বৰ কথা বর্ণনা কৰে। এনেদৰেই হিন্দু ধর্ম ব্যাখ্যাই হৈ পৰে তেওঁৰ জীৱনৰ উদ্দেশ্য। হিন্দু ধৰ্মৰ ব্যাখ্যাক নিজৰ জীৱনৰ উদ্দেশ্য তথা জীৱনৰ লক্ষ্য কৰি লােৱা ড° ৰাধাকৃষ্ণণ আনৰ ধৰ্মৰ প্ৰতিও সমানে শ্রদ্ধাশীল আছিল। তেওঁ আছিল সম্পূৰ্ণৰূপে ধর্ম নিৰপেক্ষ। ধর্ম-নিৰপেক্ষতাক আন্তৰিকতাৰে সমৰ্থন কৰা ড° ৰাধাকৃষ্ণৰ মতে ধর্ম -নিৰপেক্ষতা ধর্মহীনতাৰ পৰা বহুযোযজন আঁতৰত। অর্থাৎ ধর্মনিৰপেক্ষতাই ধর্মহীনতা, নাস্তিকতা বস্তুবাদিতা নুবুজায়। Essay On Sarvepalli Radhakrishnan.\nEssay On Sarvepalli Radhakrishnan, আমাৰ দেশত প্ৰতিবছৰে ৫ ছেপ্তেম্বৰ তাৰিখটো শিক্ষক দিৱস হিচাপে পালন কৰা হয়। এই ৫ ছেপ্তেম্বৰ তাৰিখটো হ’ল বিশ্ব বৰণ্যে পণ্ডিত ড° ৰাধাকৃষ্ণণৰ জন্ম দিন। জীৱনৰ প্রায় তিনিটা দশক শিক্ষকতা কৰি কটোৱা ড° ৰাধাকৃষ্ণণ প্রকৃততে এগৰাকী মহান শিক্ষক আছিল। এগৰাকী শিক্ষকৰ দৰে সহজসৰল আদর্শময় জীৱন যাপন কৰা ড° ৰাধাকৃষ্ণণে দেশৰ সর্বোচ্চ পদ ৰাষ্ট্ৰপতিৰ আসনত অধিষ্ঠিত হােৱাৰ পিছতাে নিজকে শিক্ষকৰূপে গণ্য কৰিছিল। ড° ৰাধাকৃষ্ণণে বিশ্ববিদ্যালয়ৰ উপাচার্য্য হৈয়াে ছাত্রক পঢ়াবলৈ এৰা নাছিল।\nৰাষ্ট্রদূত হৈ থকাৰ অৱস্থাতাে লণ্ডনত অধ্যাপনা কৰিবলৈ এৰা নাছিল। সঁচা অৰ্থত ড° ৰাধাকৃষ্ণণক বিশ্ব দৰ্শনৰ গুৰু ক’লেও বঢ়াই কোৱা নহ’ব। পণ্ডিত জৱাহৰলাল নেহৰুৱে তেওঁক “মহান শিক্ষক নামেৰে নামকৰণ কৰিছে। এইগৰাকী মহান শিক্ষকে জগতলৈ আগবঢ়োৱা বহুমূলীয়া বৰঙণিৰ প্রতি সম্মান প্রদর্শন কৰি আমাৰ দেশে তেওঁৰ জন্মদিন ৫ ছেপ্তেম্বৰ তাৰিখটো শিক্ষক দিৱস হিচাপে পালন কৰে আৰু তাৰ প্রতি বছৰে ছেপ্তেম্বৰ মাহৰ এই দিনটোত ৰাষ্ট্ৰীয় তথা ৰাজ্যিক পৰ্যায়ত সভা সমিতি পাতি চৰকাৰৰ তৰফৰ পৰা কৃতি শিক্ষক-শিক্ষয়িত্ৰীক সম্বর্ধনা জনােৱা হয়। Essay On Sarvepalli Radhakrishnan.\nদৰ্শনৰ সঠিক, সুন্দৰ আৰু শুৱলা ব্যাখ্যা আগবঢ়োৱাৰ বাবে ড° ৰাধাকৃষ্ণণ গােটেই বিশ্বৰ বাবেই নমস্য ব্যক্তি। গ্রীক ভাষাত দৰ্শনৰ অর্থ হ’ল “জ্ঞানৰ প্রেমী”। এই কথাষাৰ ড° ৰাধাকৃষ্ণণৰ গাত বাৰুকৈয়ে খাটে ড° ৰাধাকৃষ্ণণ প্রকৃতাৰ্থত এগৰাকী জ্ঞান অম্বেষী, জ্ঞান পিয়াসী ব্যক্তি আছিল। যাৰ দৰে ২য় এগৰাকী ব্যক্তি গােটেই বিশ্বতে বিৰল। পৃথিৱীৰ অন্যান্য সভ্যতাৰ দৰে ভাৰতৰ প্রাচীন সভ্যতাও মহান সভ্যতা। ভাৰতৰ এই অতীত সভ্যতাৰ জ্ঞান-সম্ভাৰ কালৰ বুকুত লাহে-লাহে নিমজিত হৈ যােৱাত ভাৰতবাসীয়ে সেই গৌৰৱ উজ্বল ইতিহাস পাহৰি পেলাইছিল। ড° ৰাধাকৃষ্ণণে ভাৰতৰ সেই গৌৰৱােজ্বল জ্ঞান-সম্ভাৰ পুনৰ উদ্ধাৰ কৰি বিশ্বদৰবাৰত ভাৰতৰ সন্মান বৃদ্ধি কৰিছে। Essay On Sarvepalli Radhakrishnan.\nতেওঁ দৰ্শনৰ যিকোনাে ধৰণৰ দুর্বোধ্য বিষয়বস্তু সহজ সৰল ভাষাত ব্যাখ্যা কৰিব আৰু তাৰ অন্তনিহিত ভাৱধাৰা অতি সুন্দৰ তথা সাৱলীল। ভাষাত বৰ্ণনা কৰিব পাৰিছিল। দুটা খণ্ডত প্রকাশিত তেওঁৰ “ভাৰতীয় দর্শন” এক যুগান্তকাৰী গ্রন্থ বুলি চিস্থিত হৈছে। এই গ্রন্থখনেই বিশ্বদৰবাৰত দার্শনিক হিচাপে তেওঁক প্রতিষ্ঠিত কৰিছে। ইয়াৰ জৰিয়তেই বিশ্বই ভাৰতীয় দৰ্শনৰ ইতিহাসৰ সৈতে পৰিচিত হােৱাৰ সুবিধা লাভ কৰিছে। ড° ৰাধাকৃষ্ণণে ৰচনা কৰা “ভাৰতীয় দর্শন” নামৰ গ্ৰন্থখনেই ভাৰতীয় দর্শনক সুপ্রতিষ্ঠিত কৰিছে।\nসকলাে ব্যক্তিকে সমানে অনুপ্রাণিত কৰা ভাৰতীয় দর্শন নামৰ গ্রন্থখনে পণ্ডিত জৱাহৰলাল নেহেৰুক বাৰুকৈয়ে প্ৰভাৱিত কৰিছিল। Indian Philosophy(ভাৰতীয় দর্শন) সম্পর্কে পণ্ডিত জৱাহৰলাল নেহৰুৱে এনেদৰে কৈছে- “Some days ago, I thought Dr. Radhakrishshan’s Indian philosophy. I intended reading the introduction and glancing through the other chapters. But haveing began it, I grew rather fascinated at this adventure of ideas and now I am entangled in it.\nEssay On Sarvepalli Radhakrishnan.\n(কিছুদিন আগতে মােৰ ৰাধাকৃষ্ণণৰ ভাৰতীয় দর্শন পঢ়িবলৈ মন গ’ল। প্ৰথমতে মই ইয়াৰ পাতনি পঢ়াৰ কথা আৰু বাকী অধ্যায়বােৰৰ ওপৰেৰে চকু ফুৰােৱাৰ কথা ভাবিছিলাে। কিন্তু যেতিয়া মই ইয়াক পঢ়িবলৈ ললাে, ইয়াৰ অন্তনিহিত ভাৱধাৰাই মােক এনেদৰে আকর্ষিত কৰিলে যে মই ইয়াক এৰিব নােৱাৰা হ’লাে।) নেহেৰুৱে তেওঁৰ “ The discovery of India (দি ডিচকভাৰী অফ্ ইণ্ডিয়া)” লিখাৰ ক্ষেত্ৰত Indian philosophy (ভাৰতীয় দর্শন) ৰ পৰা সহায় লােৱাটো অকপটে স্বীকাৰ কৰিছে। Essay On Sarvepalli Radhakrishnan.\n“ভাৰতীয় দর্শনে” বিশ্বক ভাৰতৰ গৌৰৱময় ইতিহাসৰ সৈতে পৰিচয় কৰাই দিলে। এইখন গ্রন্থই ভাৰতবাসীকো বেদ-উপনিষদৰ তত্বকথা সহজ সৰল ভাষাত বুজিবলৈ সুবিধা কৰি দিছে। ড° ৰাধাকৃষ্ণণ ভাৰতীয় দর্শনৰ উদ্ধাৰক। ভাৰতীয় দর্শন গ্ৰন্থখন তেওঁৰ প্ৰতিভাৰ মাইলৰ খুটি হিচাপে চিন্থিত হৈছে। ইয়াত তেওঁ দার্শনিক চিন্তাধাৰা সুন্দৰভাৱে অলংকৰণ তথা সুন্দৰভাৱে উপস্থাপন কৰিছে। Essay On Sarvepalli Radhakrishnan.\nভাৰতীয় দর্শনে ভাৰতবৰ্ষক উন্মুক্ত আহ্বানেৰে এক উর্বৰ সংস্কৃতিৰ সৃষ্টিত অনুপ্রাণিত কৰিছে। ভাৰতৰ উত্তৰফালে দণ্ডায়মান বিশাল হিমালয় পর্বতমালা আৰু দক্ষিণ-পশ্চিমফালে ভাৰত মহাসাগৰৰ বিশাল পানীভাগে (আগুৰি আছে। এইদৰে প্ৰকৃতিয়ে ভাৰতবৰ্ষক বহিঃশত্ৰুৰ আক্ৰমণৰ পৰা নির্ভয়তা প্রদান কৰিছে আৰু ভাৰতত এক লাৱণ্যময় সুন্দৰ জীৱন নির্বাহ কৰিবলৈ, প্রয়ােজনীয় সা-সুবিধা প্রদান কৰিছে। ফলত ভাৰতবৰ্ষত অতীততেই দার্শনিক চিন্তাধাৰা গঢ় লৈ উঠিছিল। সেয়ে আজি ভাৰতবর্ষ নিজেই নিজৰ দার্শনিক চিন্তাধাৰাৰ উদ্ভাৱক। এই চিন্তাধাৰাৰ উন্নতিত পশ্চিমীয়া সভ্যতাৰ কোনাে ধৰণৰ প্ৰভাৱ নাই। Essay On Sarvepalli Radhakrishnan.\nEssay On Sarvepalli Radhakrishnan, ভাৰতীয় দর্শন আৰু পৃথিৱীৰ অন্যান্য দর্শনৰ মাজত বহুল পার্থক্য আছে। ভাৰতীয় দর্শন সম্পূৰ্ণৰূপে আধ্যাত্মিক ভাৱধাৰাৰ ওপৰত গঢ়ি উঠা। ভাৰতীয় দর্শন মানুহৰ জীৱন-যাত্ৰাৰ সৈতে গভীৰভাৱে সম্পর্কিত আৰু ইয়াৰ পৰা ভাৰতীয় দর্শন কেতিয়াও ফালৰি কাটি যােৱা নাই। ভাৰতীয় দর্শন কেতিয়াও যুক্তিবিহীন নহয়। দৃশ্যমান সত্তাৰ আঁৰত থকা সত্যৰ শুদ্ধ ৰূপৰ অন্বেষণ আৰু বিশ্লেষণ কৰাটোৱে ভাৰতীয় দর্শনৰ লক্ষ্য তথা উদ্দেশ্য। ভাৰতীয় দর্শন, আন এটা মহৎ গুণৰ অধিকাৰী সেইটো হৈছে ভাৰতীয় দর্শনৰ সহিষ্ণুতা। অন্যান্য দর্শনৰ তুলনাত ভাৰতীয় দর্শন বহুত বেছি সহিষ্ণু গুণসম্পন্ন।\nড° ৰাধাকৃষ্ণণৰ মতে উপনিষদৰ যুগত ভাৰতীয় মানুহ ধর্মীয় দিশত অধিক সচেতন আছিল আৰু সেই সময়ত ধৰ্মৰ লগত দার্শনিক চিন্তাধাৰাৰ বহুল উন্নতি ঘটিছিল। ভাৰতীয় মানুহৰ আধ্যাত্মিক ভাৱধাৰাৰ ওপৰত গঠিত জীৱন যাত্ৰাৰ ভিত্তিতেই উপনিষদৰ যুগত দার্শনিক চিন্তাধাৰাৰ উদ্ভৱ হৈছিল। ৰাধাকৃষ্ণণে উপনিষদ সমূহক “সৃষ্টি আৰু জ্ঞান সম্পর্কীয় দর্শন শাস্ত্র” বুলি কৈছে।Essay On Sarvepalli Radhakrishnan.\nড° ৰাধাকৃষ্ণণে বুদ্ধক এগৰাকী সংস্কাৰক বুলি মত প্রকাশ কৰিছে। ড° ৰাধাকৃষ্ণণৰ মতে বুদ্ধই কোনাে নতুন ধৰ্মৰ প্ৰৱৰ্তন কৰা নাছিল। তেওঁ প্রকৃততে ভাৰতৰ সনাতন ধর্মৰ সংস্কাৰকহে আছিল। বুদ্ধধর্ম হ’ল ভাৰতৰ সনাতন ধর্মৰ নতুন ৰূপ। বুদ্ধই সনাতন ধর্মৰ কুসংস্কাৰবােৰৰ সংস্কাৰ সাধন কৰি যুগৰ উপযােগী কৰি প্ৰচাৰ কৰিছিল যাক আমি সকলােৱে বুদ্ধ ধর্ম হিচাপে জাননা। সেয়ে, বুদ্ধধৰ্ম আৰু উপনিষদৰ তত্ত্ব কথাসমূহৰ মাজত বহুখিনি সমিল-মিল দেখা যায়।Essay On Sarvepalli Radhakrishnan.\n“ভাৰতীয় দর্শন” ধৰ্মৰ ওপৰত প্রতিষ্ঠিত। ভাৰতীয় দর্শনৰ উদ্ভাৱক ড° ৰাধাকৃষ্ণণ নিজেই এগৰাকী দার্শনিক তথা ধার্মিক ব্যক্তি আছিল। ৰাধাকৃষ্ণণে মানুহৰ ব্যৱহাৰিক জীৱনত দার্শনিক চিন্তাধাৰাৰ প্ৰয়ােজনীয়তা সম্পকে বর্ণনা কৰিছে। বিজ্ঞানে বিভিন্ন দিশত সফলতা লাভ কৰিলেও প্রকৃতিয়ে মাজে মাজে ধৰা উগ্ৰৰূপৰ ওচৰত বিজ্ঞানৰ পৰাজয় ঘটিছে।\nড° ৰাধাকৃষ্ণণৰ মতে অতীতকালতাে ভাৰতবৰ্ষত ধর্মীয় তথা দার্শনিক চিন্তাচর্চা চলিছিল। সু-দূৰ অতীততাে ভাৰতৰ সন্যাসী, সাধক অথবা মহাপুৰুষ সকলে পৃথিৱীৰ বিভিন্ন দেশত ভাৰতৰ ধর্ম তথা দার্শনিক চিন্তাধাৰাৰ প্ৰচাৰ কৰিছিল। আৰু এই কার্যত উৎসাহ যােগাইছিল সেই যুগৰ শিক্ষাকেন্দ্র সমূহ যথাক্রমে তক্ষশীলা, নালন্দা, বিক্রমশীলা, নৱদ্বীপ আদি। ড° ৰাধাকৃষ্ণণৰ মতে আমাৰ অন্তনিহিত ক্ষমতা আমি ভবাতকৈ বহুত বেছি। সেয়ে সময়ৰ সদব্যৱহাৰৰ ওপৰত সবাতােকৈ অধিক গুৰুত্ব প্রদান কৰা ড° ৰাধাকৃষ্ণণে কৈছিল যে সময়ৰ উচিত মূল্যায়নৰ জৰিয়তেহে আমি সাফল্যৰ শিখৰত উঠিব পাৰাে।\nনেতিবাচক চিন্তাই আমাৰ মনৰ অনিহিত ক্ষমতাৰ বাৰুকৈয়ে ক্ষতি সাধন কৰে আৰু আমাৰ গতিশীল জীৱন স্থবিৰ কৰি তােলে। সেইবাবে জীৱন যুঁজত জয়ী হ’বৰ বাবে আমি প্রত্যেকেই আমাৰ মনত ইতিবাচক ক্ষমতা গঢ়ি তুলিব লাগে। ইতিবাচক ক্ষমতা বৃদ্ধিৰ বাবে আমাৰ আত্মাৰ শক্তি বঢ়োৱাৰ প্রয়ােজন। লগতে মানৱ ও আত্মক শক্তিশালী কৰিবৰ বাবে আমাৰ নৈতিক আৰু আধ্যাত্মিক ক্ষেত্ৰৰ উন্নতি সাধন কৰাটোও একান্ত প্রয়ােজন।Essay On Sarvepalli Radhakrishnan.\nড° ৰাধাকৃষ্ণণৰ মত অনুসৰি নিজৰ দেশক নিজৰ জাতিক ভালপােৱাটো সকলাে মানুহৰে জন্মগত প্রবৃত্তি। কিন্তু মানৱীয় অনুভূতি নাথাকিলে মানুহ প্রকৃত অর্থত স্বদেশপ্রেমী হ’ব নােৱাৰে। আমি যিদৰে নিজৰ দেশ, নিজৰ জাতি, নিজৰ ভাষাক সন্মান আৰু শ্রদ্ধা কৰোঁ তেনেদৰে আনৰ দেশ, জাতি তথা ভাষাকো সমানেই শ্রদ্ধা-ভক্তি জনােৱাটো আমাৰ বাবে আৱশ্যকৰণীয়।\nবিজ্ঞানৰ জয়যাত্রাই আমাৰ জীৱনৰ আমূল পৰিবর্তন ঘটাইছে আৰু লগে লগে আমাৰ জীৱন-যাত্ৰা আধ্যাত্মিক আদৰ্শৰ পৰা বিচলিত হৈছে সেইবাবে আমাৰ জীৱনত নানা ধৰণৰ বিশৃংখলাই দেখা দিছে। ফলত আমাৰ জীৱন লক্ষ্যভ্রষ্ট হৈ পৰিছে। আত্মাৰ জ্যোতিয়ে আমাৰ জীৱনৰ বাট উজ্বলাব পাৰিলেহে আমি জীৱনত সফলতা লাভ কৰিব পাৰিম। এলাহ, অলসতাই আমাৰ জীৱনলৈ ধ্বংস মাতি আনে। ইয়াৰ ফলত সমাজত নানান অনৈতিক কার্যকলাপে মূৰ দাঙি উঠিবলৈ সুবিধা পাইছে। ইয়ে আমাৰ সমাজ-জীৱন কলুষিত কৰিছে। ফলত আমাৰ জাতীয় জীৱন ব্যাহত হৈছে। ইয়াৰ পৰা মুক্তি তথা পৰিত্ৰাণ পােৱাৰ একমাত্র উপায় হ’ল আত্মাৰ জ্যোতিক সম্পূৰ্ণৰূপে উদ্ভাসিত কৰা। Essay On Sarvepalli Radhakrishnan.\nআজিৰ শিশু কালিৰ নাগৰিক। উঠি অহা এইনতুন প্রজন্মৰ হাততেই আমাৰ তথা দেশৰ ভৱিষ্যৎ নিৰ্ভৰশীল। সেয়ে স্ৰষ্টাৰ সৃষ্টিৰ প্রতি ভালপােৱাৰ বিষয়ে শিশুৰ কোমল মনত আঁকি দিব পৰাটো নিতান্তই প্রয়ােজন। তেতিয়াহে আমি সুন্দৰ, সুস্থ সমাজ লাভ কৰিবলৈ সক্ষম হ’ম। ড° ৰাধাকৃষ্ণণৰ মতে অধ্যৱসায়ী, স্থিৰ, আত্মবিশ্বাসী তথা নিজৰ লক্ষ্যৰ পৰা কেতিয়াও বিচলিত নােহােৱা লােকেহে জীৱনত সফলতাৰ মুখ দেখিবলৈ সক্ষম হয়। আমাৰ জীৱনকাল তেনেই সীমিত আৰু ক্ষন্তেকীয়া। আনহাতে আমাৰ জীৱনকালৰ তুলনাত আমাৰ কৰিবলগীয়া কাম অসংখ্য, গতিকে আমি আমাৰ সময়ক উচিত মূল্য দিয়াতাে একান্ত প্রয়ােজন। কেতিয়াও অবাবত সময় নষ্ট কৰিব নালাগে। অধ্যৱসায়ৰ মূল্য অপৰিসীম। এই কথা আমি সকলােৱে উপলব্ধি কৰা উচিত। Essay On Sarvepalli Radhakrishnan.\nড° ৰাধাকৃষ্ণণ আছিল হিন্দুধর্মৰ ধ্বজাবাহক। কিন্তু অন্য ধর্মৰ প্রতিও তেওঁ অসীম শ্রদ্ধাশীল আছিল। তেওঁ কেৱল হিন্দুধর্মৰ তত্ব কথাই ব্যাখ্যা কৰা নাছিল। পৃথিৱীৰ অন্যান্য ধর্মৰ গুৰু-গম্ভীৰ তত্ত্বসমূহ অতি শ্রুতিমধুৰ, সহজ-সৰল তথা সাৱলীল ভাষাত ব্যাখ্যা কৰিছিল। ইয়াৰ দ্বাৰাই পণ্ডিত প্ৰৱৰ দার্শনিক ৰাধাকৃষ্ণণদেৱৰ মহানুভৱতাৰ পৰিচয় পােৱা যায়।\nইতিহাসে ঢুকি নােপােৱা কালৰ পৰাই ভাৰতত সভ্যতা-সংস্কৃতিৰ ক্রমবিকাশৰ ক্ষেত্ৰত ধর্মীয় বিশ্বাসৰ অৰিহণা আছে। নিজৰ এই গৌৰৱময় ইতিহাস পাহৰি ভাৰতে কেৱল পশ্চিমীয়া যান্ত্রিক সভ্যতাৰ পিছত দৌৰিবলৈ ধৰিছে। ভাৰতবাসীক স্বদেশৰ গৌৰৱময় ইতিহাস সোঁৱৰাই দিয়া, অতীতৰ সুবাসেৰে ভাৰতৰ বর্তমানক শোভিত কৰা ব্যক্তি সকলৰ ভিতৰত বৰমূৰীয়া আছিল ড° সৰ্বপল্লী ৰাধাকৃষ্ণণ।Essay On Sarvepalli Radhakrishnan.\nThe Philosophy of Rabindranath Tagore (fâ fpomorp অফ ৰবীন্দ্রনাথ টেগােৰ )” ড° ৰাধাকৃষ্ণণৰ প্রথম গ্রন্থ। নােবেল বটা লাভ কৰাৰ পিছত ৰবীন্দ্রনাথ ঠাকুৰ সুখী হ’ব পৰা নাছিল। সকলােতে এটা গুঞ্জন উঠিছিল যে তেওঁৰ কবি মনৰ উৎস হ’ল খ্রীষ্টিয়ান ধর্ম। ৰাধাকৃষ্ণণৰ দি ফিলচফি অফ ৰবীন্দ্ৰ নাথ ঠাকুৰ” গ্রন্থখনে প্রমাণ কৰে যে ৰবীন্দ্র নাথৰ দৰ্শনৰ মূল উৎস হ’ল ভাৰতীয় বেদ আৰু উপনিষদসমূহ। ইয়াৰ দ্বাৰাই প্রমাণিত হয় যে ভাৰতীয় দর্শন শুকান মৰুভূমি নহয়। ই বৰফৰ তলিত চিৰ প্রৱাহমান শীতল নদী। যাৰ অস্তিত্ব ভাৰতৰ ধর্মীয় বিশ্বাস তথা ভাৰতীয় মানুহৰ জীৱন-যাত্রা, সমাজনীতি, ৰাজনীতি, অর্থনীতি আদি সকলােতে অনুভৱ কৰিব পৰা যায়।\nড° ৰাধাকৃষ্ণণৰ মতে সমৃদ্ধিশালী ভাৰতবৰ্ষৰ বহুতাে লােকেই প্ৰাচুৰ্য্যৰ মাজতাে অসুখী। ইয়াৰ কাৰণ হ’ল আমাৰ অযুক্তিকৰ ভাৱধাৰা। নিজকে সুখী কৰিবলৈ হ’লে এখন নতুন হৃদয় আৰু এযােৰ নয়নৰ প্রয়ােজন। আমি যদি আমাৰ বেয়া গুণসমূহ দমন কৰিব পাৰাে আৰু ভাল গুণসমুহ আকৰ্ষণ কৰিব পাৰে তেতিয়াহ’লে আমাৰ অসুখী মনটো ভাল আৰু সুখী মনলৈ ৰূপান্তৰ হ’ব। তেতিয়া আমি পৃথিৱীত পৰম সুখ লাভ কৰিবলৈ সমর্থ হ’ব পাৰিমহঁক। Essay On Sarvepalli Radhakrishnan.\nড° ৰাধাকৃষ্ণনৰ মতে মহাত্মা গান্ধী কেৱল অহিংসভাৱে ভাৰতৰ স্বাধীনতাৰ বাবে সংগ্রাম কৰাৰ হেতু মহান নহয়, তেখেতৰ মহানতা প্রকৃততে তেওঁৰ পৱিত্ৰ জীৱন যাত্ৰাৰ ওপৰত প্রতিষ্ঠিত। ভাৰতীয় দর্শন সাহিত্যৰ প্ৰতিষ্ঠাপক ড° ৰাধাকৃষ্ণণ এগৰাকী প্রকৃত দেশপ্রেমীক আছিল। বিশ্বৰ বিভিন্ন বিশ্ববিদ্যালয়সমূহত তেওঁ দিয়া বক্তৃতা সমূহত দেশৰ প্ৰতি থকা তেওঁৰ গভীৰ ভালপােৱাৰ কথা সুস্পষ্টভাৱে প্ৰকাশ পাইছে। তেওঁ এনেদৰে নিজৰ বক্তৃতাৰ জৰিয়তে\nদেশবাসীৰ হৃদয়ত স্বদেশ-প্ৰেমৰ বন্তি জ্বলাইছিল।\nড° ৰাধাকৃষ্ণণৰ মতে সদায় সহজ সৰল জীৱন যাপন কৰা, সত্যবাদী হােৱা, শুদ্ধ আচৰণ বিধি শিকা তথা জীৱনক ভালপাবলৈ শিকা আৰু আধ্যাত্মিকতাৰ ওপৰত গুৰুত্ব দিয়াই হৈছে সকলাে ধৰ্মৰ মূলধর্ম। সমাজৰ প্রত্যেক গৰাকী মানুহৰ হৃদয়ত স্বর্গীয় প্রেম জাগৃত হােৱাটো প্রয়ােজন, তেতিয়াহে সমস্যা জর্জৰিত আজিৰ যুগৰ প্ৰতিগৰাকী সমাজপ্রেমী মানুহে বিপদ-আপদ তথা দুখ-যন্ত্রণাৰ পৰা মুক্তি লাভ কৰাটো সম্ভৱপৰ হ’ব। Essay On Sarvepalli Radhakrishnan.\nEssay On Sarvepalli Radhakrishnan, ড° সৰ্বপল্লী ৰাধাকৃষ্ণণ আছিল একেধাৰে সু-লেখক, সু-চিন্তক, গৱেষক, দার্শনিক তথা সু-সমালােচক। সকলাে ধৰ্মৰ প্ৰতি থকা তেওঁৰ মহানুভৱতাই তেওঁৰ ব্যক্তিত্বত সােণত সুৱগা চৰাইছিল। প্রগতিবাদী ৰাধাকৃষ্ণণ ধর্মীয় কুসংস্কাৰৰ পৰা মুক্ত আছিল। নিজৰ লেখনিৰে গােটেই বিশ্বৰ মন জয় কৰা ড° ৰাধাকৃষ্ণণ ভাৰতবৰ্ষৰ গৌৰৱ। এই চিৰ সেউজ পৃথিৱী যিমান দিন থাকিব সিমান দিনলৈকে ড° ৰাধাকৃষ্ণণ এজন দার্শনিক, সুবক্তা তথা সু-লেখক হিচাপে তেওঁৰ অমূল্য সৃষ্টি সম্ভাৰৰ জৰিয়তে বিশ্ব দৰবাৰত জিলিকি থাকিব।\nবর্তমান গােটেই বিশ্বত হিংসাই ছানি ধৰাৰ পৰিপ্ৰেক্ষিতত পৰিৱেশ প্রায় সম্পূৰ্ণৰূপেই ধ্বংসৰ গৰাহত। আজিৰ এই জটিল সময়ত ড° ৰাধাকৃষ্ণণৰ দার্শনিক চিন্তাধাৰাৰ প্ৰাসংগিকতা ভাৰত তথা সমগ্র বিশ্বৰ বাবেই অনস্বীকার্য। ড° ৰাধাকৃষ্ণণৰ নাম আধুনিক ভাৰতৰ ইতিহাসত সদায় স্বর্ণাক্ষৰে জিলিকি থাকিব। Essay On Sarvepalli Radhakrishnan.


Inflagesic in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Inflagesic ar byavahar, ppali, parshwakriya, upkaar, kriya-pratikriya aaru satarkatabani\nउत्पादक: Win Medicare Pvt Ltd\nInflagesic के प्रकार चुनें\nInflagesic 50 Mg/650 Mg Tablet\nInflagesic ৰ মূল্য আৰু পেকৰ চাইজ - Inflagesic Price and Pack Size in Assamese - Inflagesic ar mulya aaru pakor size\nInflagesic 50 Mg/650 Mg Tablet ₹16.0 दवा खरीदें\nInflagesic की जानकारी\nInflagesic ৰ লাভ আৰু ব্যৱহাৰসমূহ- Inflagesic Benefits & Uses in Assamese- Inflagesic ar laabh aaru byavaharsamuh\nInflagesic ৰ পালি আৰু সেয়া কেনেদৰে ল'ব- Inflagesic Dosage & How to Take in Assamese - Inflagesic ar paali aaru xeya kenedore lobo\nInflagesic ৰ পাৰ্শ্চক্ৰিয়াসমূহ- Inflagesic Side Effects in Assamese- Inflagesic ar parshwakriyasamuh\nInflagesic সংক্ৰান্ত সতৰ্কতাবাণীসমূহ- Inflagesic Related Warnings in Assamese- Inflagesic xonkranta xatarkatabanisamuh\nঅইন দৰৱৰ সৈতে Inflagesicৰ গুৰুতৰ ক্ৰিয়া-প্ৰতিক্ৰিয়া- Severe Interaction of Inflagesic with Other Drugs in Assamese- Oinor xoite Inflagesic ar gurutor kriya-pratikriya\nInflagesic মতভেদসমূহ- Inflagesic Contraindications in Assamese- Inflagesic nishedhsamuh\nInflagesic ৰ বিষয়ে সততে সোধা প্ৰশ্নসমূহ- Frequently asked Questions about Inflagesic in Assamese- Inflagesic ar bikhoye satate xodha prashnasamuh\nখাদ্য আৰু মদৰ সৈতে Inflagesic ক্ৰিয়া-প্ৰতিক্ৰিয়া- Inflagesic Interactions with Food and Alcohol in Assamese- khadya aaru modor xoite Inflagesic kriya-pratikriya\nInflagesic ৰ লাভ আৰু ব্যৱহাৰসমূহ - Inflagesic Benefits & Uses in Assamese - Inflagesic ar laabh aaru byavaharsamuh\nInflagesic তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nInflagesic ৰ পালি আৰু সেয়া কেনেদৰে ল'ব - Inflagesic Dosage & How to Take in Assamese - Inflagesic ar paali aaru xeya kenedore lobo\nInflagesic-ৰ উপাদানসমূহ - Inflagesic Active Ingredients in Assamese - Inflagesic-ar upadaansamuh\nInflagesic ৰ পাৰ্শ্চক্ৰিয়াসমূহ - Inflagesic Side Effects in Assamese - Inflagesic ar parshwakriyasamuh\nগৱেষণাৰ ভিত্তিত, Inflagesic ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nInflagesic সংক্ৰান্ত সতৰ্কতাবাণীসমূহ - Inflagesic Related Warnings in Assamese - Inflagesic xonkranta xatarkatabanisamuh\nInflagesic-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nInflagesic গৰ্ভাবস্থাৰ সময়ত গ্ৰহণ কৰা সুৰক্ষিত।\nInflagesic-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nInflagesic ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Inflagesic কি প্ৰভাৱ দেখা গৈছে?\nInflagesicৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Inflagesic কি প্ৰভাৱ দেখা গৈছে?\nInflagesic গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Inflagesic ৰ কি প্ৰভাৱ দেখা গৈছে?\nহৃদয় ৰ বাবে Inflagesic কেতিয়াবাহে ক্ষতিকাৰক।\nঅইন দৰৱৰ সৈতে Inflagesicৰ গুৰুতৰ ক্ৰিয়া-প্ৰতিক্ৰিয়া - Severe Interaction of Inflagesic with Other Drugs in Assamese - Oinor xoite Inflagesic ar gurutor kriya-pratikriya\nInflagesic তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nInflagesic মতভেদসমূহ - Inflagesic Contraindications in Assamese - Inflagesic nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Inflagesic লোৱা অনুচিত যাতে -\nInflagesic ৰ বিষয়ে সততে সোধা প্ৰশ্নসমূহ - Frequently asked Questions about Inflagesic in Assamese - Inflagesic ar bikhoye satate xodha prashnasamuh\nএই Inflagesic-এ অভ্য়াস বা নিচাৰ সৃষ্টি কৰে নেকি?\nনহয়, Inflagesic লোৱাটোৱে কোনো আসক্তিৰ সৃষ্টি নকৰে।\nহয়, Inflagesic লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, চিকিত্সা পৰামৰ্শ অনুসাৰেহে Inflagesic লওক।\nনহয়, মানসিক ৰোগৰ চিকিত্সাৰ ক্ষেত্ৰত Inflagesic ব্যৱহৃত নহয়।\nখাদ্য আৰু মদৰ সৈতে Inflagesic ক্ৰিয়া-প্ৰতিক্ৰিয়া - Inflagesic Interactions with Food and Alcohol in Assamese - khadya aaru modor xoite Inflagesic kriya-pratikriya\nখাদ্য আৰু Inflagesicৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Inflagesic আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Inflagesicৰ মাজৰ প্ৰতিক্ৰিয়া\nInflagesic আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nInflagesic ৰ অনুকল্প - Substitutes for Inflagesic in Assamese\nInflagesic के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Inflagesic লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Inflagesic ব্যৱহাৰ কৰিছিল নেকি?\nআপুনি কিমান পৰিমাণে Inflagesic সেৱন কৰিছিল?\nআপুনি Inflagesic ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Inflagesic সেৱন কৰে?